mteb/MIRACLReranking huggingface dataset:
ফকল্যান্ডস যুদ্ধ ফক্‌ল্যান্ড দ্বীপগুলি আর্জেন্টিনার পূর্ব উপকূল থেকে ৪৮০ কিমি দূরে অবস্থিত। ১৫৯২ সালে ব্রিটিশ নাবিকেরা সম্ভবত এগুলি প্রথম আবিষ্কার করে। কিন্তু আর্জেন্টিনার উপকূলের কাছে অবস্থিত হওয়ায় আর্জেন্টিনা ১৯শ শতকের শুরু থেকেই এই দ্বীপগুলিকে নিজেদের বলে দাবী করে। আর্জেন্টিনীয়রা এগুলিকে "মালবিনাস দ্বীপপুঞ্জ" (Islas Malvinas) নামে ডাকে। আর্জেন্টিনার যুক্তি ছিল ১৭৬০-এর দশক থেকে, অর্থাৎ ব্রিটিশদের আসার অনেক আগে স্পেনীয়রা এখানে বসতি স্থাপন করেছে। ১৮৩৩ সালে এখানে ব্রিটিশদের বসতি ও নিয়ন্ত্রণ স্থাপিত হয় এবং তখন থেকেই যুক্তরাজ্য দ্বীপগুলির উপর আর্জেন্টিনার দাবী অগ্রাহ্য করতে থাকে। ১৯৪৫ সালে ২য় বিশ্বযুদ্ধের পরে আর্জেন্টিনা আবার তাদের দাবী উত্থাপন করে এবং ১৯৬৫ সালে জাতিসংঘের মাধ্যমে ব্রিটেনের সাথে সমঝোতায় আসার চেষ্টা করে। ১৯৭০-এর দশকে ব্রিটেন আর্জেন্টিনাকে দ্বীপগুলি দিয়ে দেবার ব্যাপারে ইচ্ছুক হবার আভাস দেয়। একটি সমাধান ছিল একবারে দ্বীপগুলিকে ফেরত না দিয়ে ধীরে ধীরে ধাপে ধাপে দেয়া। এই সমাধান অনুসারে দ্বীপগুলি আর্জেন্টিনার আয়ত্তে থাকবে, কিন্তু ব্রিটেন এগুলির প্রশাসন চালাবে। কিন্তু ফকল্যান্ড দ্বীপবাসী ব্রিটেনের অধীনেই থাকার ব্যাপারে সম্মতি দেয়, এবং ১৯৮২ সালে এ-সংক্রান্ত আলোচনা ভেস্তে যায়। ১৯৮২ সালের মার্চ মাসের শেষের দিকে আর্জেন্টিনার রাষ্ট্রপতি লেওপোলদো গালতিয়েরি দ্বীপগুলি জোর করে দখল নেয়ার পরিকল্পনা করেন। গালতিয়েরির এই আক্রমণের পেছনে রাজনৈতিক কৌশলও কাজ করছিল। সেসময় অর্থনৈতিক সমস্যায় জর্জরিত আর্জেন্টিনার জনগণের মধ্যে ব্যাপক অন্তর্কলহকে সামাল দিয়ে তাদেরকে সামরিক সরকারের পেছনে এক কাতারে আনতে এবং বিদেশে ক্রমশ বিতর্কিত ও নিন্দিত সামরিক সরকারের মানবাধিকার লঙ্ঘনের বিষয়গুলিকে চাপা দিতে গালতিয়েরি এই চাল চালেন বলে অনেকে ধারণা করেন। এই লক্ষ্যে আর্জেন্টিনাতে গোপনে একটি আক্রমণ দল প্রস্তুতি নিতে থাকে। এ সময় ফক্‌ল্যান্ড্‌স দ্বীপপুঞ্জের ১৬০০ কিলোমিটার পূর্বে ব্রিটিশ-নিয়ন্ত্রিত সাউথ জর্জিয়া দ্বীপে অবস্থানরত আর্জেন্টিনীয় সাহায্যকর্মী এবং ব্রিটিশ বৈজ্ঞানিকদের মধ্যে বিবাদের সৃষ্টি হয়। ফলে আক্রমণের নির্ধারিত সময়সীমার আগেই আর্জেন্টিনা সাউথ জর্জিয়া দ্বীপে তিনটি যুদ্ধজাহাজ পাঠায়। সেখানে যাবার পথে ২রা এপ্রিল এই নৌবহরই ফক্‌ল্যান্ড্‌স দ্বীপপুঞ্জ আক্রমণ করে। আর্জেন্টিনার সেনারা দ্বীপগুলির রাজধানী পোর্ট স্ট্যানলিতে অবস্থিত ক্ষুদ্র ব্রিটিশ সৈন্যদলকে সহজেই পরাজিত করে। তবে আদেশ অনুযায়ী নিজেদের ক্ষয়ক্ষতি ও প্রাণহানি হলেও তারা কোন ব্রিটিশ প্রাণহরণ করেনি। এর পরের দিন ৩রা এপ্রিল আর্জেন্টিনীয়রা সাউথ জর্জিয়া দ্বীপ ও সাউথ স্যান্ডউইচ দ্বীপপুঞ্জ দখলে নেয়। এপ্রিলের শেষের দিকেই ফক্‌ল্যান্ড দ্বীপপুঞ্জে আর্জেন্টিনা প্রায় ১০,০০০ সৈন্যের সমাবেশ ঘটায়। তবে এদের অধিকাংশই ছিল সাধারণ সৈনিক ও তারা সুপ্রশিক্ষিত ছিল না। প্রত্যাশামাফিক আর্জেন্টিনার জনগণ তাদের রাষ্ট্রপতির এই পদক্ষেপে খুশি হয় এবং রাষ্ট্রপতির প্রাসাদের সামনে প্লাসা দে মাইয়ো চত্বরে জনতা এই সামরিক পদক্ষেপের সমর্থনে জড়ো হয়।
বুয়েনোস আইরেস মেট্রো বুয়েনোস আইরেস মেট্রো (স্পেনীয় ভাষায়: Subterráneos de Buenos Aires) আর্জেন্টিনার রাজধানী বুয়েনোস আইরেস শহরে সেবা দানকারী একটি জনপরিবহন ব্যবস্থা। স্থানীয়ভাবে এটি সুবতে (Subte, "subterráneo" থেকে এসেছে) নামে পরিচিত।
অ্যাকনকাগুয়া পর্বত আন্দিজ পর্বতমালার মাঝে পশ্চিম আর্জেন্টিনার মেন্দোজা প্রভিন্সের রাজধানী মেন্দোজা থেকে ১১২ কিলোমিটার উত্তর-পশ্চিমে এটি অবস্থিত । স্যান জুয়ান প্রভিন্স থেকে এর চূড়ার দূরত্ব প্রায় ৫ কিলোমিটার এবং আর্জেন্টিনা-চিলির আন্তর্জাতিক সীমান্ত থেকে দূরত্ব প্রায় ১৫ কিলোমিটার।
উসুয়াইয়া উসুয়াইয়া (স্পেনীয় ভাষায়:Ushuaia আ-ধ্ব-ব: [u'swaia]) আর্জেন্টিনার তিয়ের্‌রা দেল ফুয়েগো প্রদেশের রাজধানী এবং বিশ্বের দক্ষিণতম পৌর শহর। শহরটি তিয়ের্‌রা দেল ফুয়েগো দ্বীপের দক্ষিণভাবে একটি প্রশস্ত উপসাগরের উপকূলে অবস্থিত। শহরের উত্তরে মার্শাল পর্বতমালা এবং দক্ষিণে বিগল প্রণালী। বর্তমানে এখানে প্রায় ৬০ হাজার লোকের বাস।
পাতাগোনিয়া আর্জেন্টিনার চুবুট পাতাগোনিয়ার প্রায় ২২৪,৬৮৬ বর্গকিলোমিটার অঞ্চল জুড়ে বিস্তৃত। রিও নিগ্রোর মত প্রাকৃতিক বৈশিষ্ট্যের অধিকারী চুবুট। রাওসান চুবুটের রাজধানী। এটি চুবুট নদীর সম্মুখে অবস্থিত। শহরটি ১৮৬৫ সালে ওয়েলস হতে আগত কতিপয় ঔপনিবেশিক দ্বারা প্রতিষ্ঠিত হয়। এই অঞ্চলের অন্যান্য নদী প্রশান্ত মহাসাগরে পতিত হয়েছে। যেমন- প্যালেনা, রিও কিসনিস।
পাবলো জাবালেতা জাবালেতার জন্ম আর্জেন্টিনার রাজধানী বুয়েনোস আইরেসে। তার ক্যারিয়ার শুরু হয় ক্লাব আতলেতিকো সান লরেঞ্জো দেল আলমাগ্রোতে। ২০০২ সালে তিনি দলের যুব একাডেমী থেকে বের হন। ১২ বছর বয়সে তিনি স্থানীয় ক্লাব অব্রাস সানিতারিয়াসের সাথে চুক্তি স্বাক্ষর করেন। ডিফেন্সিভ মিডফিল্ডার হিসেবে শুরু করলেও, পরবর্তীতে তিনি মাঝমাঠের ডান পার্শ্বে চলে যান।
আর্জেন্টিনা আর্জেন্টিনাতে আদি প্রস্তর যুগে মানব বসতির নিদর্শন পাওয়া গেছে। আধুনিক আর্জেন্টিনার ইতিহাস ১৬শ শতকে স্পেনীয় উপনিবেশীকরণের মাধ্যমে সূচিত হয়। ১৭৭৬ সালে এখানে স্পেনীয় সাম্রাজ্যের অধীনে রিও দে লা প্লাতা উপরাজ্যটি প্রতিষ্ঠিত হয়। পরবর্তীতে এই উপরাজ্যের উত্তরসূরী রাষ্ট্র হিসেবে আর্জেন্টিনার উত্থান ঘটে। প্রায় তিন শতাব্দী ধরে ঔপনিবেশিক শাসনের পর ১৮১০ সালে আর্জেন্টিনা স্বাধীনতা ঘোষণা করে এবং ১৮১৮ সালে স্পেনের বিরুদ্ধে স্বাধীনতা যুদ্ধবিজয় শেষ হয়। আর্জেন্টিনার জাতীয়তাবাদী বিপ্লবীরা দক্ষিণ আমেরিকার অন্যত্রও বিপ্লবে ব্যাপক ভূমিকা রাখে। এরপরে দেশটিতে অনেকগুলি গৃহযুদ্ধ সংঘটিত হয়। শেষ পর্যন্ত ১৮৬১ সালে অনেকগুলি অঙ্গরাজ্যের একটি ফেডারেশন হিসেবে দেশটি পুনর্গঠিত হয়, যার রাজধানী নির্ধারিত হয় বুয়েনোস আইরেস। এর পরে দেশটিতে শান্তি ও স্থিতিশীলতা ফেরত আসে এবং ইউরোপ থেকে বিপুলসংখ্যক অভিবাসীর আগমন ঘটে, যার ফলে সাংস্কৃতিক ও জনসংখ্যার দৃষ্টিকোণ থেকে দেশটিতে ব্যাপক পরিবর্তন আসে। ১৯শ শতকের শেষ ভাগ থেকে আর্জেন্টিনা প্রচুর পরিমাণে কৃষিদ্রব্য যেমন মাংস, পশম, গম, ইত্যাদি রপ্তানি করা শুরু করে। দক্ষিণ আমেরিকায় আর্জেন্টিনাতেই প্রথম শিল্পায়ন শুরু হয় এবং এটি বহুদিন ধরে এই মহাদেশের সবচেয়ে ধনী দেশ ছিল। সে সময় এখানকার অধিবাসীরা ইউরোপীয় দেশগুলির সমমানের জীবনযাত্রা নির্বাহ করত। ব্যাপক অর্থনৈতিক সমৃদ্ধি অর্জন করে দেশটি বিংশ শতাব্দীর শুরুতে বিশ্বের ৭ম ধনী দেশে পরিণত হয়। তবে ১৯৪০-এর দশকের পর থেকে আর্জেন্টিনা ভয়াবহ মুদ্রাস্ফীতি, উচ্চ বেকারত্ব ও বড় আকারের জাতীয় ঋণের সমস্যায় জর্জরিত।
উরুগুয়ে উরুগুয়ে (স্পেনীয় ভাষায় Uruguay "উরুগুয়াই") দক্ষিণ আমেরিকা মহাদেশের দক্ষিণ-পূর্ব উপকূলে ব্রাজিল ও আর্জেন্টিনার মধ্যে অবস্থিত একটি দেশ। এটি দক্ষিণ আমেরিকার দ্বিতীয় ক্ষুদ্রতম দেশ (সুরিনাম ক্ষুদ্রতম)। দেশটির সরকারি নাম পূর্ব উরুগুয়ে প্রজাতন্ত্র (República Oriental del Uruguay "রেপুব্লিকা ওরিয়েন্তাল্‌ দেল্‌ উরুয়াই" [re'puβ̞lika oɾjen'tal del uɾu'ɰwaj]। উপকূলীয় শহর মোন্তেবিদেও উরুগুয়ের রাজধানী ও প্রধান অর্থনৈতিক কেন্দ্র।
লা প্লাতা লা প্লাতা (স্পেনীয় ভাষায়: La Plata) পূর্ব আর্জেন্টিনার একটি শহর। এটি বুয়েনোস আইরেস প্রদেশের রাজধানী এবং রিও দে লা প্লাতা নদীর মোহনায় বুয়েনোস আইরেস শহরের কাছে অবস্থিত। এটি একটি আধুনিক ও পরিকল্পিত শহর। ৫ কিমি বর্গাকার ভূমির উপর এটি গড়ে তোলা হয়েছে। শহরটির রাস্তাগুলি চওড়া এবং এখানে অনেক পার্ক ও প্লাজা আছে। এটি মূলত একটি প্রশাসনিক কেন্দ্র ও বিশ্ববিদ্যালয় শহর। শহরটিতে উচ্চমানের রেল ও মহাসড়োক সংযোগ আছে এবং কাছেই এনসেনাদা বন্দর অবস্থিত। শরটির শিল্পের মধ্যে আছে তেল পরিশোধন, মাংস প্রক্রিয়াকরণ, ময়দা তৈরি, এবং টেক্সটাইল ও মেশিনারি উৎপাদন। এই শহরে লা প্লাতা জাতীয় বিশ্ববিদ্যালয় (১৯০৫), লা প্লাতা ক্যাথলিক বিশ্ববিদ্যালয় (১৯৬৮) এবং আর্জেন্টিনীয় উকিলদের বিশ্ববিদ্যালয় (১৯৬৫) অবস্থিত। এছাড়াও এখানে একটি জাদুঘর আছে যার প্রত্নতাত্ত্বিক বিভাগ বিশ্বখ্যাত। ১৮৮২ সালে প্রাক্তন প্রাদেশিক রাজধানী বুয়েনোস আইরেস জাতীয় রাজধানীতে উন্নীত হবার পর শহরটি প্রাদেশিক রাজধানী নির্বাচিত হয়। শহরটিতে প্রায় ৫ লক্ষ লোক বাস করেন।
টিট্রো কোলন টিট্রো কোলন (; "অর্থ: কলম্বাস থিয়েটার") আর্জেন্টিনার রাজধানী বুয়েন্স আয়ার্সের প্রধান অপেরা হাউস। ন্যাশনাল জিওগ্রাফিকের জরীপে এ অপেরা হাউসটি বিশ্বের তৃতীয় সেরা অপেরা হাউস হিসেবে বিবেচিত হয়েছে। শব্দসজ্জ্বার বিচারে এটি বিশ্বের সেরা পাঁচটি সেরা সঙ্গীত অনুষ্ঠান স্থলের একটি। অন্য সেরা সঙ্গীত অনুষ্ঠান স্থলের মধ্যে রয়েছে বার্লিনের কঞ্জারথাস, ভিয়েনার মুসিকভেরেইন, আমস্টারডামের কনসার্টজবো ও বোস্টনের সিম্ফনি হল।
আর্জেন্টিনা জাতীয় ফুটবল দল আর্জেন্টিনার জাতীয় ফুটবল দল () বিশ্ব ফুটবলে আর্জেন্টিনার প্রতিনিধিত্ব করে। এটি আর্জেন্টিনার ফুটবল সংস্থা (এএফএ) দ্বারা পরিচালিত হয়, যা আর্জেন্টিনাতে ফুটবলের পরিচালক। আর্জেন্টিনার ঘরের মাঠ ইস্ত্যাদিও আন্তনিও ভেসপুসিও লিবের্তি এবং তাদের প্রধান কোচ হোর্হে সাম্পাওলি। দলটি বর্তমানে ফিফা বিশ্ব র‍্যাংকিংএ পঞ্চম স্থানে রয়েছে।
লিওনেল মেসি কোপা আমেরিকায় অসফল হওয়ার পর বাতিস্তাকে সরিয়ে আর্জেন্টিনার কোচের দায়িত্ব দেওয়া হয় সাবেয়াকে। ২০১১ সালের আগস্টে, সাবেয়া মেসিকে দলের অধিনায়কের দায়িত্ব প্রদান করেন। ২০১২ সালের ২৯ ফেব্রুয়ারি, সুইজারল্যান্ডের বিপক্ষে আর্জেন্টিনার হয়ে মেসি তার প্রথম হ্যাট্রিক করেন। খেলায় আর্জেন্টিনা ৩–১ ব্যবধানে জয় লাভ করে। ২০১২ সালের ৯ জুন, আর্জেন্টিনার হয়ে মেসি তার দ্বিতীয় হ্যাট্রিক করেন। ব্রাজিলের বিপক্ষে ঐ খেলায় আর্জেন্টিনা ৪–৩ ব্যবধানে জয় লাভ করে। এতে করে, আর্জেন্টিনার হয়ে ৭০ খেলায় মেসির মোট গোল সংখ্যা দাড়ায় ২৬ এবং ২০১২-তে আর্জেন্টিনার হয়ে ৩ খেলায় তার গোল সংখ্যা দাড়ায় ৭। এই গোলটি তার রেকর্ড ভঙ্গকারী মৌসুমের ৮২তম গোল ছিল। এ পর্যন্ত মোট ২৬ গোল করে তিনি আর্জেন্টিনা জাতীয় ফুটবল দলের চতুর্থ সর্বোচ্চ গোলদাতায় পরিনত হন।
চিলি চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
আর্জেন্টিনা–ফিলিপাইন সম্পর্ক ২০১২ সালের ফেব্রুয়ারিতে আর্জেন্টিনার বুয়েনস আইরসের মার দেল প্লাটায় অনুষ্ঠিত আইবিএফ-এর লাইট ফ্লাইওয়েট শিরোপালাভ করেন জনরিয়েল ক্যাসিমেরো। তার প্রতিপক্ষ ছিল আর্জেন্টিনার মুষ্টিযোদ্ধা লুইস ল্যাজার্তে। একটি বিতর্কিত নকআউটের মাধ্যমে তিনি জয়লাভ করেন। তবে এর ফলে দর্শকেরা উত্তেজিত হয়ে ওঠে। তারা চেয়ার ও পানিভর্তি বোতল মারতে শুরু করে। এটি আর্জেন্টিনার ইতিহাসের সবচেয়ে বড় বক্সিং মারামারি ছিল। ক্যাসিমেরো উত্তেজিত সমর্থকদের থেকে বাঁচতে বক্সিং রিংয়ের নিচে চলে যান এবং বেঁচে যান। আইবিএফ জুনিয়র ফ্লাইওয়েটের দশম রাউন্ডে স্থানীয় আর্জেন্টিনার মুষ্টিযোদ্ধা লুইস আলবার্তো ল্যাজার্তো নকআউটের পর স্থানীয় সমর্থকেরা ক্যাসিমেরো এবং তার দলের সদস্যদের লাথি মারে ও লাঞ্ছিত করে।
লিওনেল মেসি ৭ সেপ্টেম্বর, প্যারাগুয়ের বিপক্ষে ২০১৪ ব্রাজিল বিশ্বকাপের বাছাইপর্বের খেলায় মেসি আর্জেন্টিনার হয়ে তার ২৮তম গোল করেন। খেলাটিতে আর্জেন্টিনা ৩–১ ব্যবধানে জয় লাভ করে। এতে করে দক্ষিণ আমেরিকা অঞ্চলের বিশ্বকাপ বাছাইপর্বের পয়েন্ট তালিকায় শীর্ষস্থানে চলে যায় আর্জেন্টিনা। প্যারাগুয়ের বিপক্ষে গোলটি ২০১৪ বিশ্বকাপ বাছাইপর্বের ৮ খেলায় মেসির চতুর্থ গোল ছিল। এতে করে আর্জেন্টিনার হয়ে বিশ্বকাপ বাছাইপর্বে সর্বোচ্চ গোলদাতার তালিকায় তৃতীয় স্থানে উঠে আসেন মেসি। এই গোলের মাধ্যমে আর্জেন্টিনার হয়ে সর্বশেষ ছয় খেলার সবকটিতে মোট দশ গোল করেন তিনি। ২০১২ সালে আর্জেন্টিনার হয়ে ৯ খেলায় ১২ গোল করেন মেসি।
নিকোলাস তাগলিয়াফিকো নিকোলাস আলেহান্দ্রো তাগলিয়াফিকো (জন্ম: ৩১ আগস্ট ১৯৯২) হলেন আর্জেন্টিনার একজন ফুটবলার, যিনি ডাচ ক্লাব আয়াক্স এবং আর্জেন্টিনার হয়ে একজন রক্ষণভাগের খেলোয়াড় হিসেবে খেলেন। তার "ফুসফুসের শক্তি, চমৎকার কৌশল এবং ক্রমাগত কর্মপ্রচেষ্টা"-এর জন্য তাকে প্রায়ই ইন্টার মিলানে খেলা আর্জেন্টিনার লেফট-ব্যাক হাভিয়ের জানেত্তির সাথে তুলনা করা হয়।
আর্জেন্টিনার ভাষা আর্জেন্টিনায় কথিত স্পেনীয় ভাষার কিছু নিজস্ব বৈশিষ্ট্য আছে। আর্জেন্টিনার স্পেনীয় ভাষায় প্রচুর পরিমাণে স্থানীয় আদিবাসী ভাষার শব্দ প্রবেশ করেছে। এই আদিবাসী ভাষাগুলির মধ্যে আছে উত্তর-পশ্চিমের কেচুয়া ভাষা, উত্তর-পূর্বের গুয়ারানি ভাষা, এবং দক্ষিণের মাপুদুংগুন ভাষা। এই ভাষাগুলি আর্জেন্টিনার স্পেনীয় ভাষার উচ্চারণ ও ব্যাকরণকে প্রভাবিত করেছে। কেচুয়া আন্দেস পর্বতমালা অঞ্চলের ভাষা, এটি ইনকা সাম্রাজ্যের সরকারি ভাষা ছিল।
দিয়েগো মারাদোনা জাতীয় দলের কোচ হিসেবে প্রথম তিনটি খেলায় জয় লাভের পর বিশ্বকাপ বাছাইপর্বের বলিভিয়ার বিপক্ষে খেলায় আর্জেন্টিনা ৬–১ গোলের ব্যবধানে পরাজিত হয়। এটি ছিল দলের ইতিহাসে সবচেয়ে বাজে পরাজয়। ২০১০ বিশ্বকাপ বাছাইপর্বের আর দুইটি খেলা অবশিষ্ট ছিল। সে সময় আর্জেন্টিনার অবস্থান ছিল পঞ্চম। ফলে, বিশ্বকাপে আর্জেন্টিনার অংশগ্রহন নিয়ে কিছুটা অনিশ্চয়তা দেখা দেয়। কিন্তু শেষ দুই খেলায় জয়ের ফলে আর্জেন্টিনার বিশ্বকাপে অংশগ্রহন নিশ্চিত হয়।
ভিক্টোরিয়া ওকাম্পো রবীন্দ্রনাথ ঠাকুর এবং ভিক্টোরিয়া ওকাম্পোর ‘অন্তরঙ্গ অথচ নিখাদ বন্ধুত্বপূর্ণ’ সম্পর্ক নিয়ে চলচ্চিত্র নির্মাণ করার ঘোষণা দিয়েছেন আর্জেন্টিনার চলচ্চিত্র পরিচালক পাবেলো সিজার। এই চলচ্চিত্রের কেন্দ্রবিন্দু হবে ১৯২৪ খ্রিস্টাব্দে আর্জেন্টিনা সফরের সময় ভিক্টোরিয়া ওকাম্পোর সঙ্গে রবীন্দ্রনাথের বন্ধুত্বপূর্ণ সম্পর্কের গল্প এবং পরবর্তীকালে দুজনের কাজে পারস্পরিক প্রভাব। ২০০৮ খ্রিস্টাব্দে আর্জেন্টিনায় তৎকালীন ভারতের রাষ্ট্রদূত রঙ্গরাজ বিশ্বনাথন রবীন্দ্রনাথ ও ভিক্টোরিয়ার বিষয়টি নিয়ে চলচ্চিত্র নির্মাণের ব্যাপারে উদ্বুদ্ধ করেন। ছবিটির নাম রাখা হয়েছে থিংকিং অব হিম। রবীন্দ্রনাথ চরিত্রে ভারতের জনপ্রিয় অভিনেতা অমিতাভ বচ্চন অভিনয় করবেন এমনটি প্রস্তাব করা হয়েছে। ২০১২-র মধ্যেই ছবির কাজ শেষ করে তা বিশ্বব্যাপী মুক্তি দেয়ার পরিকল্পনা রয়েছে। ইংরেজি, বাংলা ও স্প্যানিশ ভাষায় নির্মিত হবে ছবিটি। চলচ্চিত্রায়ন হবে পশ্চিমবঙ্গের বোলপুর, শান্তিনিকেতন, আর্জেন্টিনার বুয়েন্স আইরেস ও ফ্রান্সের প্যারিসে। 
১৯২৪ খ্রিস্টাব্দে জাহাজে পেরু গমনের সময় অসুস্থ হয়ে আজেন্টিনায় ভিক্তোরিয়া ওকাম্পোর 'মিরালরিও' নামের বাড়ীতে বেশ কিছু দিন অবস্থান করেন রবীন্দ্রনাথ। এসময় দিনের বেলা সচরাচর আরেকটি বাড়ি 'ভিলা ওকাম্পো'-তে অবস্থান করতেন। এ বাড়িতে অতিথি হয়েছেন বহু বিখ্যাত ব্যক্তি। ওকাম্পো বাড়িটি লাভ করেছিলেন পৈতৃক সূত্রে। ১৮৯১ খ্রিস্টাব্দে ভিক্তোরিয়ার বাবা মানুয়েল ওকাম্পো নিজেই বাড়িটির নকশা করেছিলেন। তিনি ছিরেন পেশায় স্থপতি। আজেন্টিনার রাজধানী বুয়েনস এইরেস থেকে ত্রিশ কিলোমিটার দূরের সান ইসিদ্রো। সেখানেই এই দুটি বাড়ী। সেখানেই এল অরতোন্দো সড়কে ভিলা ওকাম্পো, ১৮৩৭ নম্বর বাড়ী।
আর্জেন্টিনা জাতীয় ফুটবল দলের ইতিহাস দ্বিতীয় পর্বে আর্জেন্টিনার মুখোমুখি হয় মেক্সিকো। লিওনেল মেসির ক্রস থেকে খেলার প্রথম গোলটি করেন কার্লোস তেবেস। গোলটি পরিষ্কার অফসাইড ছিল। আর্জেন্টিনা খেলায় ৩–১ ব্যবধানে জয় লাভ করে। আর্জেন্টিনার পক্ষে দ্বিতীয় গোলটি করেন গঞ্জালো হিগুয়েইন এবং তৃতীয় গোলটি পুনরায় করেন কার্লোস তেবেস। কোয়ার্টার ফাইনালে জার্মানির বিপক্ষে আর্জেন্টিনা ৪–০ ব্যবধানে পরাজিত হয়। ফলে আর্জেন্টিনার বিশ্বকাপের ইতি ঘটে।
লিওনেল মেসি আর্জেন্টিনার দ্বিতীয় খেলা ছিল কলম্বিয়ার বিপক্ষে। খেলায় তিনি একটি পেনাল্টি জিতেন এবং পেনাল্টি থেকে গোল করে দলকে সমতায় ফেরান হের্নান ক্রেসপো। খেলায় আরও একটি গোলে তার ভূমিকা ছিল। ডিবক্সের বাহিরে মেসিকে ট্যাকল করা হলে রেফারি ফাউলের বাঁশি বাজান এবং আর্জেন্টিনার পক্ষে ফ্রি-কিক দেন। ফ্রি-কিক থেকে গোল করেন রিকুয়েলমে। খেলায় আর্জেন্টিনা ৪–২ ব্যবধানে জয় লাভ করে। এতে করে, আর্জেন্টিনার কোয়ার্টার ফাইনাল নিশ্চিত হয়।
দিয়েগো মারাদোনা সংবাদ কর্মীদের জ্বালাতনের শিকার হয়ে মারাদোনা একবার তাদের উপর চড়াও হয়েছিলেন এবং দাবি করেছিলেন যে সংবাদ কর্মীরা তার গোপনীয়তায় হস্তক্ষেপ করেছেন। তার সম্পর্কে তার প্রাক্তন সতীর্থ হোর্হে ভ্যালদানোর করা একটি উক্তি তার প্রতি অনেকের অনুভূতির সংক্ষিপ্ত বিবরণ দেয়:
১৯৯৯ সালে আর্জেন্টিনার কনেক্স ফাউন্ডেশন তাকে হীরক কনেক্স পুরস্কার প্রদান করে যা আর্জেন্টিনার অন্যতম মর্যাদাপূর্ণ সাংস্কৃতিক পুরস্কার। তাকে এই পুরস্কার দেওয়া হয় খেলাধুলায় আগের দশকে আর্জেন্টিনার সবচেয়ে গুরুত্বপূর্ণ ব্যক্তিত্ব হওয়ার কারণে।
মার ডেল প্লাটা মার ডেল প্লাটা আটলান্টিক মহাসাগরের তীরবর্তী আর্জেন্টিনার একটি শহর। বুয়েনোস আইরেস থেকে দক্ষিণে অবস্থিত এই শহর। মার ডেল প্লাটা বুয়েনোস আইরেসের দ্বিতীয় বৃহত্তম শহর। "মার ডেল প্লাটা" নামটির অর্থ "প্লেট অঞ্চলের সমুদ্র" বা "প্লেট অঞ্চলের সাথে সমুদ্রের সংযোগ"। শহরটি অন্যতম প্রধান সমুদ্র উপকূল এবং আর্জেন্টিনার বৃহত্তম সমুদ্র-সৈকত। শহরের জনসন্ংখ্যা মোট ৬১৪, ৩৫০ ( অনুযায়ী)। এটি আর্জেন্টিনার ৭ম বৃহত্তম শহর।
মার ডেল প্লাটা
ফকল্যান্ডস যুদ্ধ জাতিসংঘ, মার্কিন যুক্তরাষ্ট্র ও পেরু দুই পক্ষের মধ্যে সমঝোতার চেষ্টা চালায়। জাতিসংঘে আর্জেন্টিনাকে ফেরত যাবার জন্য প্রস্তাব উত্থাপন করে আন্তর্জাতিক চাপ সৃষ্টি করা হয় (৫০২ নং প্রস্তাব)। কিন্তু গালতিয়েরি তাঁর সিদ্ধান্তে অটল থাকেন। 
এই আক্রমণের প্রেক্ষিতে ব্রিটিশ প্রধানমন্ত্রী মার্গারেট থ্যাচার দ্বীপগুলি পুনরুদ্ধারের জন্য নৌবাহিনীর একটি টাস্ক ফোর্স গঠন করেন। ৫ই এপ্রিল নাগাদ যুক্তরাজ্য ঐ এলাকায় ২০টি যুদ্ধজাহাজ, সহযোগী নৌযান ও ৬,০০০ সেনার এক বহর পাঠায়। ৭ই এপ্রিল যুক্তরাজ্য ফক্‌ল্যান্ড দ্বীপপুঞ্জের আশেপাশের ২০০ মাইল পরিধির ভেতরে বিদেশী শক্তির অবস্থান নিষিদ্ধ ঘোষণা করে। বেশির ভাগ ইউরোপীয় শক্তি যুক্তরাজ্যের পক্ষ নেয়। কিন্তু বেশির ভাগ দক্ষিণ আমেরিকান দেশ আর্জেন্টিনার পক্ষ নেয়। এর মধ্যে একমাত্র ব্যতিক্রম ছিল চিলি। বিগ্‌ল প্রণালীতে অবস্থিত দ্বীপগুলির নিয়ন্ত্রণ নিয়ে চিলি ও আর্জেন্টিনার দ্বন্দ্ব ছিল, তাই চিলি আর্জেন্টিনার বিরুদ্ধে সতর্কতামূলক অবস্থান গ্রহণ করে। একই কারণে আর্জেন্টিনার সুপ্রশিক্ষিত সেনারা ফক্‌ল্যান্ড্‌সে না গিয়ে মূল ভূ-খণ্ডেই অবস্থান করতে থাকে। এছাড়া আর্জেন্টিনার সামরিক পরিকল্পকেরা ভেবেছিলেন মার্কিন যুক্তরাষ্ট্র এই যুদ্ধে নিরপেক্ষ ভূমিকা রাখবে। কিন্তু মধ্যস্থতায় ব্যর্থ হয়ে মার্কিন যুক্তরাষ্ট্র তার ন্যাটো (NATO) মিত্র যুক্তরাজ্যের প্রতি পূর্ণ সমর্থন দেয় এবং তাকে সামরিক কলাকৌশল ও নানা অস্ত্রশস্ত্র দিয়ে সাহায্য করে।
দিয়েগো মারাদোনা ১৯৮৬ বিশ্বকাপে আর্জেন্টিনার অধিনায়ক হিসেবে দায়িত্ব পালন করেন মারাদোনা। প্রতিযোগিতার ফাইনালে পশ্চিম জার্মানিকে হারিয়ে চ্যাম্পিয়ন হয় আর্জেন্টিনা। প্রতিযোগিতার পুরোটা জুড়েই ছিল মারাদোনার আধিপত্য। তিনি আর্জেন্টিনার প্রত্যেকটি খেলায় পুরোটা সময়ই মাঠে ছিলেন। পুরো প্রতিযোগিতায় তিনি পাঁচটি গোল করেন এবং সতীর্থদের দিয়ে করান আরও পাঁচটি। প্রতিযোগিতায় তিনি প্রথম গোল করেন ইতালির বিপক্ষে, গ্রুপ পর্বে আর্জেন্টিনার দ্বিতীয় খেলায়। কোয়ার্টার-ফাইনালে ইংল্যান্ডের বিপক্ষে জোড়া গোল করে নিজেকে কিংবদন্তী হিসেবে প্রমাণ করেন তিনি।
আর্জেন্টিনা-ইন্দোনেশিয়া সম্পর্ক ১৯৫৬ সালের ৩০ জুলাই, আর্জেন্টিনা এবং ইন্দোনেশিয়া এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।১৯৮২ সালে ঘটিত ফকল্যান্ডস যুদ্ধে ইন্দোনেশিয়া, যুক্তরাজ্য থেকে ফক্‌ল্যান্ড দ্বীপপুঞ্জ () এর স্বাধীনতার জন্য করা আর্জেন্টিনার দাবির প্রতি সমর্থন জানায়।
২০১২ সালের সেপ্টেম্বর মাসে, আর্জেন্টিনার পররাষ্ট্র মন্ত্রী, হেইক্টর মারকোস তিমারম্যান, রাষ্ট্রীয় সফরে ইন্দোনেশিয়ার জাকার্তায় যান। 
২০১৩ সালের জানুয়ারি মাসে আর্জেন্টিনার রাষ্ট্রপতি, ক্রিস্টিনা ফার্নান্দেজ ডি কির্চনার, ইন্দোনেশিয়ার রাষ্ট্রপতি, সুসিলো বামবাং ইয়ুধনোর আমন্ত্রণে এক রাষ্ট্রীয় সফরে ইন্দোনেশিয়ায় যান।
সালতো সালতো (স্পেনীয় ভাষায়: Embalse de Salto Grande), উত্তর-পশ্চিম উরুগুয়ের শহর এবং সালতো ডিপার্টমেন্টের রাজধানী। শহরটি উরুগুয়াই নদীর পূর্ব তীরে আর্জেন্টিনার কোনকোর্দিয়া শহরের বিপরীতে অবস্থিত। সালতো উরুগুয়ের বৃহত্তম শহরগুলির একটি। এটি সড়ক ও রেল পরিবহন ব্যবস্থার একটি কেন্দ্র। শহরটির আশেপাশের অঞ্চলে গবাদি পশুপালন, লেবুজাতীয় ফল, আখ, আঙুর ও মধুর চাষ করা হয়। শহরটি খাদ্যশস্য ও সাকসবজির একটি বাজার। এখানকার কারখানাগুলির মধ্যে আছে ময়দার মিল, মাংস প্যাকেটকরণ, জাহাজ নির্মাণ, রাসসায়নিক দ্রব্য, ওষুধ ও বেতের তৈজসপত্র উৎপাদন, ইত্যাদির কারখানা। এখানে একটি কৃষি কলেজ অবস্থিত। শহরের কাছে আরেনিতাস ব্লাংকাস নামের অবকাশযাপন কেন্দ্র এবং উত্তরে সালতো গ্রান্দে নামের জলপ্রপাত আছে। সম্ভবত ১৮১৭ সালে শহরটি প্রতিষ্ঠা করা হয়।
পাবলো আইমার আইমার ৫০ এরও বেশি খেলায় আর্জেন্টিনার হয়ে মাঠে নেমেছেন। এছাড়া তিনি আর্জেন্টিনার হয়ে দুইবার বিশ্বকাপও খেলেছেন।
আর্জেন্টিনার জাতীয় সঙ্গীত আর্জেন্টিনার জাতীয় সঙ্গীত () হল আর্জেন্টিনার জাতীয় সঙ্গীত। গানটির আসল নাম ছিল "মারচা পাত্রিওতিকা" (দেশপ্রেমিক মার্চ) এবং পরবর্তীতে "কানসিওন পাত্রিওতিকা ন্যাসিওলান" (জাতীয় দেশাত্মবোধক গান) এবং পরিশেষে "কানসিওন পাত্রিওতিকা" (দেশাত্মবোধক গান) এ নামকরণ করা হয়। ১৮৪৭ সালে একটি অণুলিপি প্রকাশিত যার নাম ছিল "হিমনো ন্যাসিওলান আর্জেন্টিনো"। গানটি লিখেছেন বুয়েনোস আইরেসে জন্মগ্রহণকারী রাজনীতিবিদ ভিসেন্তে লোপেজ ইয়্য প্লানেস এবং এতে সুর দিয়েছেন স্পেনীয় সুরকার ব্লাস পারেরা। একে মে বিপ্লবের তিন বছর পরে ১১ই মে, ১৮১৩ সালে অফিসিয়াল গান হিসেবে গৃহীত হয়, তাই ১১ই মে হচ্ছে আর্জেন্টিনায় সঙ্গীত দিবস।
জাতীয় পুনর্গঠন প্রক্রিয়া আর্জেন্টিনার রাজনীতিতে সামরিকবাহিনী সর্বদাই ব্যাপকভাবে প্রভাববিস্তার করে আসছে। আর্জেন্টিনার ইতিহাসে নিয়মিতভাবে ও নিয়মিত বিরতিতে সামরিক শাসন পরিচালিত হয়েছে। আর্জেন্টেনীয় জনপ্রিয় নেতা জুয়ান পেরন তিনবার আর্জেন্টিনার রাষ্ট্রপতির দায়িত্ব পালন করেছেন। তিনি কর্নেল ছিলেন। ১৯৪৩ সালের সামরিক অভ্যুত্থানের পর প্রথমবারের মতো রাজনৈতিকভাবে ক্ষমতা গ্রহণ করেন। তিনি নতুন ধরণের নীতি গ্রহণ করেন যা জাস্টিসিয়ালিজম নামে পরিচিতি পায়। এ জাতীয়তাবাদী নীতিকে তিনি তৃতীয় পন্থা নামে অভিহিত করেন। এটি পুঁজিবাদ ও সমাজতন্ত্র - উভয়ের বিকল্প ছিল। জনসমর্থন লাভ করে রাষ্ট্রপতি পদে পুণঃনির্বাচিত হলে রেভোলুসিওন লিবার্তাদোরা কর্তৃক ১৯৫৫ সালে ক্ষমতা ত্যাগ ও নির্বাসিত হন।
ভামোস, ভামোস, আর্জেন্টিনা ভামোস, ভামোস, আর্জেন্টিনা হচ্ছে আর্জেন্টিনার খুবই জনপ্রিয় একটি সুর, যা সমর্থকরা বিভিন্ন খেলাধুলার সময় ব্যবহার করে। বিশেষ করে, আর্জেন্টিনার জাতীয় ফুটবল দলের কোনো খেলা বা ফুটবল সম্পর্কিত কোনো উদযাপনে ব্যবহার করা হয়।
আর্জেন্টিনা দক্ষিণে অবস্থিত ইসলা গ্রান্দে দে তিয়েররা দেল ফুয়েগো নামক দ্বীপের পূর্ব অর্ধাংশ আর্জেন্টিনার অন্তর্গত। এছাড়াও পূর্বের বেশ কিছু সামুদ্রিক দ্বীপ যেমন ইসলা দে লোস এস্তাদোস আর্জেন্টিনার অধীন।
লুকাস বিগলিয়া লুকাস রদ্রিগো বিগলিয়া (; জন্ম: ৩০ জানুয়ারি ১৯৮৬) হলেন আর্জেন্টিনার একজন পেশাদার ফুটবলার, যিনি ইতালীয় ক্লাব মিলান এবং আর্জেন্টিনার হয়ে একজন রক্ষণাত্মক মধ্যমাঠের খেলোয়াড় হিসেবে খেলেন।
হোর্হে রাফায়েল বিদেলা হোর্হে রাফায়েল বিদেলা (২ আগস্ট ১৯২৫ - ১৭ মে ২0১৩) ১৯৭৬ থেকে ১৯৮১ সাল পর্যন্ত আর্জেন্টিনার একনায়ক রাষ্ট্রপতি ছিলেন। তিনি আর্জেন্টিনার সেনাবাহিনীর একজন বয়োজ্যেষ্ঠ অধিনায়ক ছিলেন।
বুয়েনোস আইরেস বুয়েনোস আইরেস (স্পেনীয় ভাষায়: Buenos Aires "বুয়েনোস্‌ আইরেস্‌" অর্থাৎ "ভাল বাতাস") দক্ষিণ আমেরিকার রাষ্ট্র আর্জেন্টিনার রাজধানী, বৃহত্তম শহর ও বন্দর। এটি রিও দে লা প্লাতা নদীর দক্ষিণ তীরে অবস্থিত। ১৮৮০ সালে শহরটিকে বুয়েনোস আইরেস নামের প্রদেশ থেকে বিছিন্ন করা হয় এবং বেলগ্রানো ও ফ্লোরেস শহরকে সাথে নিয়ে স্ব্বায়ত্বশাসিত বৃহত্তর বুয়েনোস আইরেস মহানগর এলাকা গঠন করা হয়, যার প্রশাসনিক নাম "সিউদাদ আউতোনোমা দে বুয়েনোস আইরেস" (Ciudad Autónoma de Buenos Aires)। মূল বুয়েনোস আইরেস শহরের জনসংখ্যা প্রায় ২৭ লক্ষ, আর বৃহত্তর বুয়ানোস আইরেস মহানগর এলাকার জনসংখ্যা ১ কোটিরও বেশি। ১৯৬০-এর দশক থেকে শহরটির জনসংখ্যা মোটামুটি স্থির হয়ে আছে। জনসংখ্যার ঘনত্ব প্রতি বর্গকিলোমিটারে প্রায় ১৩,০০০ জন। শহরের অধিবাসীরা মূলত স্পেনীয় ও ইতালীয় বংশোদ্ভূত।
২০০৮ গ্রীষ্মকালীন অলিম্পিকে আর্জেন্টিনা ফিল্ড বিভাগ
গতবারের বিজয়ী আর্জেন্টিনার পুরুষদের বাস্কেটবল দল অলিম্পিকের যোগ্যতা অর্জন করে FIBA Americas Championship 2007-এ দ্বিতীয় হয়ে। অলিম্পিকে আর্জেন্টিনার পুরুষদের দলের এটি পঞ্চম অংশগ্রহণ।
এজেকুয়েল মাদের্না এজেকুয়েল ওস্ভাল্ডো মাদের্না (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।
প্রকৌশলী দিবস আর্জেন্টিনায় প্রকৌশল দিবস পালন করা হয় ১৬ জুন। লক্ষণীয় "আর্জেন্টিনার প্রকৌশল দিবস" কিন্তু ৮জুন,লুইস অগাস্ট হার্গো নামে এক ব্যক্তি ১৮৭০ সালে আর্জেন্টিনার প্রথম প্রকৌশলী হবার জন্য দিবসটি পালন করা হয়
পাবলো পেরেজ পেরেজ ২০১৮ সালের মার্চে আর্জেন্টিনার জাতীয় দলে ডাক পান। ২৭ মার্চে স্পেনের বিপক্ষে বদলি হিসেবে নেমে অভিষেক হয়। মে'তে বিশ্বকাপের জন্য আর্জেন্টিনার ৩৫ সদস্যর দলে ডাক পায়।
সেসিলিয়া বিয়াজিওলি সেসিলিয়া এলিজাবেথ বিয়াজিওলি (জন্ম ৩রা জানুয়ারী, ১৯৮৫ কনকর্ডিয়া, এনট্রে রিওস, আর্জেন্টিনাতে) আর্জেন্টিনার একজন অলিম্পিক ও জাতীয় রেকর্ডধারী সাঁতারু। তিনি আর্জেন্টিনার হয়ে ২০০০, ২০০৪ এবং ২০০৮ অলিম্পিকে অংশগ্রহণ করেন।
পাবলো আইমার পাবলো আইমার আর্জেন্টিনার কর্দোবা প্রদেশের রিও কিউয়ার্তো শহরে জন্মগ্রহন করেন। ১৯৯৭–৯৮ মৌসুমে তিনি রিভার প্লেটে যোগদান করেন। সেখানে তিনি নিজেকে আর্জেন্টিনার সেরা যুব খেলোয়াড় হিসেবে প্রতিষ্ঠিত করেন।
ড্যামিয়েন ব্লাউম ড্যামিয়েন ব্লাউম (স্প্যানিশ: Damián Blaum; জন্ম: ১১ই জুন, ১৯৮১) আর্জেন্টিনার এক খোলা জলের অলিম্পিক সাঁতারু। ব্লাউম আর্জেন্টিনার হয়ে ২০০৮ অলিম্পিকে অংশগ্রহণ করেন ও পুরুষদের ম্যারাথনে ২১তম স্থান লাভ করেন।
হুয়ান রোমান রিকেল্‌মে ১৯৯৯ কোপা আমেরিকায় আর্জেন্টিনার ২২ সদস্য বিশিষ্ট দলে জায়গা পান রিকেল্‌মে। তাকে #২২ নম্বর জার্সি দেওয়া হয়। তিনি ছাড়াও বোকা জুনিয়র্সের আরও পাঁচ খেলোয়াড় ঐ দলে ছিলেন। ১৯৯৯ সালের ১ জুলাই, গ্রুপ পর্বে আর্জেন্টিনার প্রথম খেলায় তিনি মাঠে নামেন। ইকুয়েডরের বিপক্ষে ঐ খেলায় আর্জেন্টিনা ৩–১ গোলে জয় লাভ করে। তবে খেলার ৯০তম মিনিটে তাকে উঠিয়ে মাঠে নামানো হয় দিয়েগো কাগনাকে। ৪ জুলাই, গ্রুপ পর্বে আর্জেন্টিনার দ্বিতীয় খেলায় তিনি পুরো ৯০ মিনিট মাঠে ছিলেন। কলম্বিয়ার বিপক্ষে ঐ খেলায় আর্জেন্টিনা ৩–০ গোলে পরাজিত হয়। ৭ জুলাই, গ্রুপ পর্বে আর্জেন্টিনার তৃতীয় খেলায়ও তিনি পুরো ৯০ মিনিট মাঠে ছিলেন। উরুগুয়ের বিপক্ষে ঐ খেলায় আর্জেন্টিনা ২–০ গোলে জয় লাভ করে। ৬ পয়েন্ট নিয়ে গ্রুপে আর্জেন্টিনা দ্বিতীয় স্থান অর্জন করে। কোয়ার্টার-ফাইনালে তারা মুখোমুখি হয় ব্রাজিলের। রিকেল্‌মে খেলার পুরো ৯০ মিনিটই মাঠে ছিলেন। খেলার ৩২তম মিনিট পর্যন্ত ১–০ গোলে এগিয়ে থাকার পরও ২–১ গোলের পরাজয় নিয়ে মাঠ ছাড়তে হয় আর্জেন্টিনাকে।
হাভিয়ের মাশ্চেরানো ২০০৩–০৪ মৌসুমের শেষে, মাশ্চেরানোক ২০০৪ কোপা আমেরিকার জন্য ঘোষিত আর্জেন্টিনার সিনিয়র দলে জায়গা দেওয়া হয়। প্রতিযোগিতার ফাইনালে আর্জেন্টিনা ব্রাজিলের কাছে পেনাল্টি শুটআউটে পরাজিত হয়। অবশ্য মাশ্চেরানো তার সতীর্থদের ভোটে প্রতিযোগিতায় আর্জেন্টিনার সেরা খেলোয়াড় নির্বাচিত হন।
গুয়ারানি ভাষা প্যারাগুয়ের ৯৪% লোক গুয়ারানিতে কথা বলেন। এছাড়া পার্শ্ববর্তী দেশগুলিতে, বিশেষ করে আর্জেন্টিনার উত্তরাংশ, বলিভিয়ার পূর্বাংশ এবং ব্রাজিলের দক্ষিণ-পশ্চিম অঞ্চলের আদিবাসী সম্প্রদায়গুলিতে এই ভাষা প্রচলিত। প্যারাগুয়ে ছাড়াও গুয়ারানি আর্জেন্টিনার কোর্‌রিয়েন্তেস ও মিসিওনেস প্রদেশের দ্বিতীয় সরকারী ভাষা।
রোবের্তো আয়ালা আয়ালাকে আর্জেন্টিনার অন্যতম সেরা সেন্ট্রাল ডিফেন্ডার মনে করা হয়। তিনি রেকর্ড ৬৩টি খেলায় আর্জেন্টিনা জাতীয় দলের অধিনায়ক হিসেবে দায়িত্ব পালন করেছেন। তিনি তিনটি বিশ্বকাপে আর্জেন্টিনা দলের সদস্য ছিলেন এবং আর্জেন্টিনার হয়ে মোট ১১৫টি খেলায় মাঠে নেমেছেন।
নাউয়েল গুজমান ২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য ৩৫ সদস্যের আর্জেন্টিনা দলে তিনি ডাক পান। পরবর্তীতে আর্জেন্টিনার এক নম্বর গোলরক্ষক সার্হিও রোমেরো ইনজুরিতে পড়ায় তিনি আর্জেন্টিনার ২৩ সদস্যের দলে ডাক পান।
সারা ফসিও সারা ফসিও () (জন্মঃ ১৮ এপ্রিল, ১৯৩২) হচ্ছেন আর্জেন্টিনার একজন চিত্রগ্রাহক। তিনি Alicia D'amico,-এর সাথে চিত্রগ্রহণের জন্য বিখ্যাত। তাঁরা বেশকয়েকজন সাংস্কৃতিক ব্যক্তিত্ব ও আর্জেন্টিনার লেখক যেমন হুলিও কোর্তাজার, María Elena Walsh এবং আলেহানদ্রা পিসারনিক-এর চিত্র গ্রহণ করেছেন।
আর্জেন্টিনা-ইন্দোনেশিয়া সম্পর্ক চীন এর পর এশিয়ায়, ইন্দোনেশিয়াই হল আর্জেন্টিনার রপ্তানি পণ্যের দ্বিতীয় বৃহত্তম গন্তব্য। অপরদিকে দক্ষিণ-পূর্ব এশিয়ার ক্ষেত্রে ইন্দোনেশিয়া আর্জেন্টিনার রপ্তানি পণ্যের বৃহত্তম বাজার। অপরদিকে ব্রাজিল এর পর লাতিন আমেরিকার দেশগুলোর মধ্যে আর্জেন্টিনা হল ইন্দোনেশিয়ার দ্বিতীয় বৃহত্তম ব্যবসায়িক অংশীদার
আর্জেন্টিনার ভাষা এছাড়া অন্যান্য ইউরোপীয় ভাষাও আর্জেন্টিনার স্পেনীয় ভাষার উপর প্রভাব ফেলেছে। আর্জেন্টিনায় ১৯শ শতকের মাঝামাঝি থেকে ২০শ শতকের শেষভাগ পর্যন্ত যেসব ইউরোপীয় অভিবাসী এসেছে, তারা এই প্রভাবের কারণ। এদের মধ্যে সবচেয়ে বেশি প্রভাবশালী হল ইতালীয়রা, তবে পোলীয়, রুশ, ফরাসি ও জার্মানরাও আছে।
আর্জেন্টিনা পাম্পাস এবং বিস্তীর্ণ ঊষর পাতাগোনীয় ভূপ্রকৃতির রোমান্টিক হাতছানি সত্ত্বেও আর্জেন্টিনা মূলত একটি নগরকেন্দ্রিক রাষ্ট্র। দেশটির রাজধানী বুয়েনোস আইরেসকে ঘিরে থাকা আধুনিক ও ব্যস্ত শহরতলীগুলি পাম্পাসের পূর্ব অংশে ছড়িয়ে পড়েছে। বুয়েনোস আইরেস দক্ষিণ আমেরিকার সবচেয়ে বেশি ঘনবসতিপূর্ণ ও আন্তর্জাতিক শহরগুলির একটি। উচ্ছ্বল রাত্রিজীবন এবং স্থাপত্যশৈলীর কারণে এটিকে প্রায়ই প্যারিস ও রোমের সাথে তুলনা করা হয়। ১৯শ শতকের শেষভাগে ও ২০শ শতকের শুরুর দিকে ইতালি, স্পেন ও ইউরোপের অন্যান্য দেশ থেকে লক্ষ লক্ষ অভিবাসী এখানকার শিল্পকারখানাগুলিতে জীবিকা নির্বাহ করার লক্ষ্যে দেশান্তরী হন। বৃহত্তর বুয়েনোস আইরেস এলাকাতে আর্জেন্টিনার প্রায় এক-তৃতীয়াংশ জনগণ বাস করে। দেশটির অন্যান্য প্রধান শহরগুলির মধ্যে আছে আটলান্টিক মহাসাগরের উপকূলস্থিত মার দেল প্লাতা, লা প্লাতা ও বাইয়া ব্লাঙ্কা এবং দেশের অভ্যন্তরভাগে অবস্থিত রোসারিও, সান মিগেল দে তুকুমান, কর্দোবা ও নেউকেন।
আর্জেন্টিনা–ফিলিপাইন সম্পর্ক আর্জেন্টিনার বৃহত্তম মশলা ও উদ্ভিদ-ভিত্তিক উপাদান প্রস্তুতকারক কোম্পানি ল্যাবরোটরিস ফার্মেসা সাইক "ফার্মেসা এশিয়া প্যাসিফিক ইনক." নামে ফিলিপাইনে একটি আঞ্চলিক অফিস খোলার মাধ্যমে এই অঞ্চলে বিনিয়োগ করতে যাচ্ছে। এখান থেকেই আর্জেন্টিনার এ কোম্পানি আঞ্চলিকভাবে তার কার্যক্রম সম্প্রসারিত করবে।
ইসাবেল মার্তিনেস দে পেরোন মারিয়া এস্তেলা মার্তিনেস কার্তাস দে পেরোন (; জন্ম ৪ঠা ফেব্রুয়ারি, ১৯৩১), যিনি ইসাবেল মার্তিনেস দে পেরোন বা ইসাবেল পেরোন নামেও পরিচিত, ১৯৭৪ থেকে ১৯৭৬ খ্রিস্টাব্দ পর্যন্ত আর্জেন্টিনার রাষ্ট্রপতি ছিলেন। তিনি আর্জেন্টিনার সাবেক রাষ্ট্রপতি হুয়ান পেরোনের তৃতীয় স্ত্রী ছিলেন।
গেরমেন পেজ্জেলা পেজ্জেলা ২০০৯ সালে আর্জেন্টিনার হয়ে টৌলন টুর্নামেন্টে খেলেন। এছাড়াও ২০১১ দক্ষিণ আমেরিকান অনুর্ধ-২০ চ্যাম্পিয়েন্সিপ এবং ২০১১ ফিফা অনুর্ধ-২০ বিশ্বকাপে আর্জেন্টিনার প্রতিনিধিত্ব করেন। ২০১১ সালের ১ সেপ্টেম্বরে প্যান আমেরিকান গেমসে সুযোগ পান, ৫ ম্যাচে সেবার ২ টি গোল করেন।
১৯৯০ ফিফা বিশ্বকাপ ১৯৮৬ বিশ্বকাপের মত ১৯৯০ বিশ্বকাপেও প্রতিটি স্কোয়াড ২২ সদস্য বিশিষ্ট ছিল। ইনজুরি আক্রান্ত খেলোয়াড়দের প্রতিস্থাপন করাতেও বৈধতা ছিল। দুইজন গোলরক্ষক: আর্জেন্টিনার আনহেন কমিজ্জো এবং ইংল্যান্ডের ডেভ বিস্যান্টকে ইনজুরির কারণে বদলি করা হয়। তাদের স্থানে বদলি হিসেবে আসেন আর্জেন্টিনার নেরি পুম্পিদো এবং ইংল্যান্ডের ডেভিড সিম্যান।
কার্লোস তেবেস তিনি আর্জেন্টিনা থেকে উঠে আসা বিশ্ব ফুটবলের উদীয়মান খেলোয়াড়দের মধ্যে অন্যতম। আর্জেন্টিনার সহযোগী খেলোয়াড় মেসির মত তাকেও "নতুন মারাদোনা" নামে ডাকা হত। দিয়েগো মারাদোনা একসময় তাকে "আর্জেন্টিনার ২১ শতকের গুরু" আখ্যা দিয়েছিলেন। তেবেস পর পর তিন বার "বছরের সেরা দক্ষিণ আমেরিকান ফুটবলার"-এর খেতাবটি জিতেছেন।
দিয়েগো মারাদোনা প্রতিযোগিতায় আর্জেন্টিনার ১৪টি গোলের ১০টিতেই মারাদোনার অবদান ছিল, গোলপোস্টে আর্জেন্টিনার পুরো দলের নেয়া মোট শটের অর্ধেকেরও বেশি ছিল তার তৈরি করা। পুরো প্রতিযোগিতা জুড়ে ছিল তার দাপট। প্রতিপক্ষ ডিফেন্ডারদের আতঙ্কের কারণ ছিলেন তিনি। প্রতিযোগিতায় দূর্দান্ত নৈপূন্য প্রদর্শনের মাধ্যমে ফুটবল কিংবদন্তিদের খাতায় নিজের নাম লিখিয়ে নেন মারাদোনা।
এজেকিয়েল লাভেজ্জি সার্জিও বাতিস্তার অধীনে লাভেজ্জি দলের নিয়মিত খেলোয়াড়ে পরিণত হন। তিনি ২০১১ কোপা আমেরিকার জন্য ঘোষিত দলে জায়গা পান। প্রতিযোগিতার পূর্বে আলবেনিয়ার বিপক্ষে প্রস্তুতি খেলায় তিনি আর্জেন্টিনার হয়ে খেলার প্রথম গোল করেন। খেলায় আর্জেন্টিনা ৪–০ গোলের ব্যবধানে জয় লাভ করে। এই গোলটি ছিল আর্জেন্টিনার হয়ে তার প্রথম গোল।
আর্জেন্টিনার ভাষা দক্ষিণ আমেরিকার স্পেনীয়ভাষী দেশগুলির মধ্যে আর্জেন্টিনা বৃহত্তম। স্পেনীয় ভাষা আর্জেন্টিনার সরকারি ভাষা। ১৫১৬ সালে এখানে স্পেনীয় উপনিবেশ স্থাপনকারীদের পদার্পণ হয় এবং ১৮১৬ সাল পর্যন্ত দেশটি স্পেনের উপনিবেশ ছিল। ২০১০ সালের আদমশুমারি ও অন্যান্য গবেষণা অনুযায়ী আর্জেন্টিনাতে প্রায় ৪ কোটি ৯ লক্ষ লোক স্পেনীয় ভাষাতে কথা বলে (অর্থাৎ প্রায় সমগ্র জনসংখ্যা).
কেইম্যান দ্বীপপুঞ্জ জাতীয় ক্রিকেট দল আগস্ট, ২০০৬ সালে আর্জেন্টিনা ও কানাডাকে পরাজিত করে আইসিসি আমেরিকাস চ্যাম্পিয়নশীপের প্রথম বিভাগে তৃতীয় স্থান দখল করে। এরফলে দলটি অস্ট্রেলিয়ার ডারউইনে ২০০৭ সালের মে/জুন মাসে অনুষ্ঠিত বিশ্ব ক্রিকেট লীগের তৃতীয় বিভাগে খেলার জন্য মনোনয়ন পায়। প্রথম রাউন্ডে হংকং ও তাঞ্জানিয়াকে পরাজিত করে সেমিফাইনালে অগ্রসর হয় কেইম্যান দল। এরপর সেমিফাইনালে আর্জেন্টিনার কাছে পরাজিত হলে প্লে-অফ খেলায় পাপুয়া নিউগিনির কাছে হেরে প্রতিযোগিতায় চতুর্থ স্থান পায়। ২০০৯ সালে তারা পুণরায় তৃতীয় বিভাগের প্রতিযোগিতায় অবতীর্ণ হয়ে পঞ্চম স্থান পায়। এরফলে দলটি ২০১০ সালের চতুর্থ বিভাগে অবনমন ঘটে। আর্জেন্টিনার ন্যায় দলটি আবারো রান খরার কবলে পড়ে। কেবলমাত্র আর্জেন্টিনার বিপক্ষে জয় তুলে নিয়ে পঞ্চম স্থান পায়। ২০১২ সালে কিছুটা উত্তরণ ঘটিয়ে পঞ্চম বিভাগের প্রতিযোগিতায় চতুর্থ স্থান দখল করতে সক্ষম হয়।
সার্হিও আগুয়েরো আর্জেন্টিনার সিনিয়র দলের হয়ে আগুয়েরোর অভিষেক হয় ২০০৬ সালের ৩ সেপ্টেম্বর ব্রাজিলের বিপক্ষে একটি প্রীতি খেলায়। একজন টিনএজার হিসেবে তিনি আর্জেন্টিনার হয়ে ফিফা যুব চ্যাম্পিয়নশীপগুলোতেও অংশগ্রহন করেন। লিওনেল মেসি এবং ফেরন্যান্দো গ্যাগোর সাথে তিনি ২০০৫ ফিফা যুব চ্যাম্পিয়নশীপ জিতেন। এছাড়া ২০০৮ গ্রীষ্মকালীন অলিম্পিকেও তারা বিজয়ী হয়।
ভিক্টোরিয়া ওকাম্পো ভিক্টোরিয়া ওকাম্পো সিবিই (৭ এপ্রিল ১৮৯০ - ২৭ জানুয়ারি ১৯৭৯) আর্জেন্টিনার একজন বিখ্যাত বুদ্ধিজীবী, লেখিকা এবং সাহিত্য সমালোচক। তিনি ল্যাটিন আমেরিকায় নারীবাদী আন্দোলনের অন্যতম নেত্রী। তিনি স্প্যানিশ ভাষায় প্রকাশিত আর্জেন্টিনার বিখ্যাত সাহিত্য পত্রিকা "সুর" এর প্রতিষ্ঠাতা। বোর্হসের মতে ভিক্টোরিয়া ওকাম্পো নিছক নারী থেকে একজন 'ব্যক্তিত্বে' পরিণত হয়েছিলেন।
মার্সেলো সালাস রিভার প্লেট
১৯৯৬ সালে, সালাস আর্জেন্টিনার প্রথম বিভাগের রিভার প্লেটের সাথে খেলার জন্য আর্জেন্টিনায় চলে যান, এমন একটি পদক্ষেপ যা আর্জেন্টিনার প্রেসের কিছু সমালোচনার সাথে মিলিত হয়েছিল, কারণ চিলির জন্মগ্রহণকারী খেলোয়াড়ের আর্জেন্টিনায় কোন প্রভাব ছিল না। আর্জেন্টাইনদের সেরা ফুটবলার ডিয়েগো ম্যারাডোনার এই পদক্ষেপটিও সমালোচিত হয়েছিল কারণ সালাসকে রিভারে যোগ দেওয়ার আগে আর্চ প্রতিদ্বন্দ্বী বোকা জুনিয়ররা স্কাউট করেছিল। সালাস দ্রুত তার সমালোচকদের চুপ করে রইলেন এবং আর্জেন্টিনার ভক্তদের উপর জিতেছিলেন, ক্লাবের সর্বকালের সর্বশ্রেষ্ঠ রানগুলির অন্যতম প্রধান অবদানকারী হিসেবে। ১৯৯৬-১৯৯৮ সাল থেকে ৫১ টি গেমসে সালাসের ২৬ টি গোল করে, তর্নিও দে এপার্টুরা ১৯৯৬, ক্লাউসুরা ১৯৯৭, এপার্টুরা ১৯৯৭ এবং ১৯৯৭ সুপারকোপা সুডামেরিকানা জিততে রিভারকে সাহায্য করে। এই অর্জনগুলি আর্জিণ্টিনাতে তার উত্তরাধিকারকে সিঙ্গেল নামক উপাধি অর্জনকারী তার সর্বশ্রেষ্ঠ বিদেশী জন্মগ্রহণকারী খেলোয়াড় হিসাবে "এল চিলেনো (সিক) সালাস" হিসেবে গণ্য করবে।লাৎজিও এবং জুভেন্টাস
গঞ্জালো ইগুয়াইন ২০১০ ফিফা বিশ্বকাপের বাছাইপর্বে পেরু এবং উরুগুয়ের বিপক্ষে শেষ দুই খেলায় দিয়েগো মেরাডোদোনার দলে জায়গা পান ইগুয়াইন। ২০০৯ সালের ১০ অক্টোবর, পেরুর বিপক্ষে তার পূর্ণ অভিষেকের খেলায় ৪৯তম মিনিটে তিনি একটি গোল করেন এবং দলকে ২–১ ব্যবধানের জয় এনে দেন। আর্জেন্টিনার হয়ে তিনি দ্বিতীয় গোল করেন ২০১০ সালের ৩ মার্চ জার্মানির বিপক্ষে। খেলায় আর্জেন্টিনা ১–০ ব্যবধানে জয় লাভ করে। বাছাইপর্বের পর আর্জেন্টিনার ২০১০ ফিফা বিশ্বকাপের স্কোয়াডে জায়গা পান ইগুয়াইন। গ্রুপ পর্বের দ্বিতীয় খেলায় দক্ষিণ কোরিয়ার বিপক্ষে হ্যাট্রিক করেন তিনি। এর আগে আর্জেন্টিনার হয়ে বিশ্বকাপে হ্যাট্রিক করেছিলেন জুইলের্মো স্তাবিল (১৯৩০) এবং গ্যাব্রিয়েল বাতিস্তুতা (১৯৯৪ ও ১৯৯৮)। দ্বিতীয় পর্বে মেক্সিকোর বিপক্ষেও তিনি গোল করেন। খেলায় আর্জেন্টিনা ৩–১ ব্যবধানে জয় লাভ করে। প্রতিযোগিতায় তিনি সব মিলিয়ে মোট চারটি গোল করেন।
মেসি (চলচ্চিত্র) পরিচালক ইগলিসিক চলচ্চিত্রটিতে আর্জেন্টিনার ফুটবলার মেসির জীবনের বিভিন্ন গুরুত্বপুর্ণ ঘটনা উপস্থাপন করেছেন; রোজারিওর ছোট্ট মেসি কিভাবে বার্সিলোনার তথা বিশ্বের শ্রেষ্ঠ খেলোয়াড় হয়ে উঠেছেন। চলচ্চিত্রের কাহিনী লিখেছেন আর্জেন্টিনার সাবেক ফুটবলার জারগো ভালদানো। চলচ্চিত্রটিতে অতিথি চরিত্রে রয়েছে স্প্যানিশ ফুটবলার জেরার্ড পিকে ও আন্দ্রেস ইনিয়েস্তা। মিডিয়াপ্রো-এর ব্যানারে নির্মিত চলচ্চিত্রটি পরিবেশনের দায়িত্ব নিয়েছেন ফিল্ম ফ্যাক্টরি।
আর্জেন্টিনা মেন্দোসা প্রদেশে অবস্থিত আকোনকাগুয়া আর্জেন্টিনার সর্বোচ্চ পর্বত। এটি সমুদ্রতল থেকে ( উচ্চতায় অবস্থিত। এছাড়াও আকোনকাগুয়া দক্ষিণ গোলার্ধ ও পশ্চিম গোলার্ধের সর্বোচ্চ পর্বত।
আর্জেন্টিনার সর্বনিম্ন বিন্দু হচ্ছে সান্তা ক্রুস প্রদেশে অবস্থিত লাগুনা দেল কার্বন, যা সান হুলিয়ান বৃহত্‌ অবনমনের একটি অংশ। এটি সমুদ্র সমতল থেকে ( নিচে অবস্থিত। এছাড়াও এটি দক্ষিণ গোলার্ধ ও পশ্চিম গোলার্ধের সর্বনিম্ন বিন্দু, এবং পৃথিবীর ৭ম সর্বনিম্ন বিন্দু।
এজেকিয়েল লাভেজ্জি ২০০৭ সালের ১৮ এপ্রিল চিলির বিপক্ষে আর্জেন্টিনার হয়ে লাভেজ্জির অভিষেক হয়। ২০০৮ সালে, ২০০৮ গ্রীষ্মকালীন অলিম্পিকের জন্য ঘোষিত আর্জেন্টিনা দলে জায়গা পান তিনি। অলিম্পিকে তিনি দুইটি গোল করেন, ১০ আগস্ট অস্ট্রেলিয়ার বিপক্ষে এবং ১৩ আগস্ট সার্বিয়ার বিপক্ষে। ফাইনালে নাইজেরিয়ার বিপক্ষে আর্জেন্টিনা ১–০ গোলে জয় লাভ করলে, আর্জেন্টিনার হয়ে অলিম্পিক স্বর্ণপদক জিতেন লাভেজ্জি।
মহাকরণ মহাকরণ বা রাইটার্স বিল্ডিংস (ইংরেজি: Writers' Building) পশ্চিমবঙ্গ সরকারের সচিবালয় ভবন। পশ্চিমবঙ্গের রাজধানী কলকাতার বিবাদীবাগ অঞ্চলে লালদিঘির উত্তরে এই ভবনটি অবস্থিত। ১৭৭০ সালে স্থাপিত ঐতিহাসিক রাইটার্স বিল্ডিংসের নকশা প্রস্তুত করেছিলেন টমাস লায়ন্স। ১৭৭৬ সালে লায়ন্স ব্রিটিশ ইস্ট ইন্ডিয়া কোম্পানির ইউরোপীয় কেরানিদের বসবাসের জন্য উনিশটি পৃথক অ্যাপার্টমেন্ট তৈরি করেন; এগুলি দেখতে ছিল সারিবদ্ধ দোকানের মতো। এই কেরানিদের বলা হত রাইটার; এদের নাম থেকেই ভবনের পূর্বতন নাম "রাইটার্স বিল্ডিংস"-এর উদ্ভব। ১৮৮৯ সালে ভবনটি গথিক স্থাপত্যে। ভবনের সম্মুখভাগে করিন্থীয় স্থাপত্য নব্য রেনেসাঁ স্থাপত্যশৈলীর একটি উদাহরণ। প্রধান প্রবেশদ্বারের শীর্ষে ব্রিটানিয়ার একটি মূর্তিও স্থাপিত হয়।
নাজিরপুর সারদা বালিকা বিদ্যালয় (উঃ মাঃ) সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় ।
প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে । 
পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।
রাধাগোবিন্দ কর মেডিক্যাল কলেজ ও হাসপাতাল স্যার কেদারনাথ দাস প্রসূতি ভবনের পূর্বদিকে ইনস্টিটিউট অব কার্ডিওভাস্কুলার সায়েন্সেস ভবন অবস্থিত। ১৯৮৮ থেকে ২০০৫ খৃষ্টাব্দ অব্দি আর. জি. কর মেডিক্যাল কলেজ ও হাসপাতালের তৎকালীন হৃদরোগবিভাগের প্রধান ডঃ অভিজিৎ বন্দ্যোপাধ্যায়ের উদ্যোগে আলবার্ট ভিক্টর হাসপাতালকে সংস্কার ও পুনর্নির্মাণ করে পশ্চিমবঙ্গ সরকার এই ভবনটি গড়ে তোলে। এই ভবনে উন্নত প্রযুক্তি দ্বারা হৃদরোগের ঔষধীয় চিকিৎসা এবং হৃৎপিণ্ড ও রক্তনালীর শল্য চিকিৎসা করা হয়। এই ভবনে পশ্চিমবঙ্গে প্রথম ও ভারতে দ্বিতীয় কৃত্রিম হৃৎকপাটিকা ব্যাঙ্ক পরিষেবা চালু রয়েছে।
পুরুলিয়া পলিটেকনিক পুরুলিয়া পলিটেকনিক পশ্চিমবঙ্গের পুরুলিয়া জেলার একটি সরকারি প্রকৌশল কলেজ। ১৯৫৭ সালে একটি স্পনসর্ড কলেজ হিসাবে এর প্রতিষ্ঠা; ১৯৭৬ সালে এই কলেজ পায় সরকারি কলেজের তকমা। প্রথম দিকে শুধুমাত্র সিভিল ইঞ্জিনিয়ারিং-ই পড়ানো হত এখানে। ১৯৬০ সালে পুরুলিয়ার বিবেকানন্দনগরে নিজস্ব এক বিশালাকার ভবনে এই কলেজ স্থানান্তরিত হয় এবং ইলেকট্রনিক্স ও মেকানিক্যাল বিভাগ চালু হয়।
জগন্নাথকিশোর কলেজ ছাত্র সংখ্যা বৃদ্ধি পাওয়ায় ও ছাত্রীরাও কলেজে যোগ দিতে থাকায় কলেজের একটি নিজস্ব ভবনের প্রয়োজন হয়। ১৯৫৩ সালে বিহার সরকারের অর্থমন্ত্রী অনুগ্রহনারায়ণ সিং কলেজের বর্তমান কেতিকাস্থ ভবনটি উদ্বোধন করেন। এরপর পটনা বিশ্ববিদ্যালয় থেকে বিহার বিশ্ববিদ্যালয়ের অন্তর্ভুক্ত হয় এই কলেজ। ১৯৫৬ সালের ১ নভেম্বর পুরুলিয়া জেলা পশ্চিমবঙ্গের অন্তর্ভুক্ত হলে কলেজটি কলকাতা বিশ্ববিদ্যালয়ের অধীনস্থ হয়। বর্ধমান বিশ্ববিদ্যালয় প্রতিষ্ঠার পর ১৯৬১ সালে জগন্নাথকিশোর কলেজ উক্ত বিশ্ববিদ্যালয়ের অন্তর্ভুক্ত হয়।
বাংলাদেশ ভবন বাংলাদেশ ভবন ভারতের পশ্চিমবঙ্গের বিশ্বভারতী বিশ্ববিদ্যালয়ের ক্যাম্পাসে অবস্থিত। বাংলাদেশ ও ভারত—দুই দেশের শিল্পকলা, ভাষা, সংস্কৃতি, ইতিহাসের মেলবন্ধন অটুট রাখা এবং শিক্ষা বিষয়ক অধ্যয়ন ও গবেষণা করার লক্ষ্যে বাংলাদেশ সরকারের উদ্যোগে ও অর্থায়নে এই ভবনটি প্রতিষ্ঠা করা হয়।
মৌলানা আবুল কালাম আজাদ প্রযুক্তি বিশ্ববিদ্যালয়, পশ্চিমবঙ্গ ২০০০ সালের ওয়েস্ট বেঙ্গল অ্যাক্ট এক্সভি-র অধীনে ওয়েস্ট বেঙ্গল ইউনিভার্সিটি অব টেকনোলজি অ্যাক্ট ২০০০ বিধানসভায় পাস হওয়ার পর ৫ অগস্ট, ২০০০ তারিখে পশ্চিমবঙ্গ প্রযুক্তি বিশ্ববিদ্যালয় স্থাপিত হয়। ১৫ জানুয়ারি, ২০০১ তারিখে উপাচার্যের কার্যালয় সহ বিশ্ববিদ্যালয়ের কাজ শুরু হয়। এই আইনবলে বিশ্ববিদ্যালয় পরিচালনা ও উপদেশনার জন্য সাধারণ সমিতি, কার্যনির্বাহী সমিতি, শিক্ষা সংসদ, অর্থ সমিতি ও উপদেষ্টা সমিতি গঠিত হয়। পশ্চিমবঙ্গের মহামান্য রাজ্যপাল পদাধিকার বলে এই বিশ্ববিদ্যালয়ের আচার্য। বর্তমানে আইনের জরুরি অস্থায়ী ব্যবস্থার পরিপ্রেক্ষিতে পশ্চিমবঙ্গ সরকারের পরামর্শে আচার্য কর্তৃক গঠিত একটি উপদেষ্টা সমিতির হাতে এই বিশ্ববিদ্যালয়ের পরিচালনার ভার ন্যস্ত।বিশ্ববিদ্যালয়ের কাজকর্ম শুরু হয়েছিল ৪৩, শেকসপিয়র সরণির পশ্চিমবঙ্গ রাজ্য মহাফেজখানা ভবনে। পরে এটি উঠে আসে বিধাননগর গভর্নমেন্ট কলেজ প্রাঙ্গনের একটি তিনতলা ও ৪৫০০০ বর্গফুট ভবনে। ক্যাম্পাস পরিবর্তনের কাজ এখনও চলছে। তবে পশ্চিমবঙ্গ সরকার এই বিশ্ববিদ্যালয়কে প্রধান ক্যাম্পাস নির্মাণের জন্য ১০০ একর জমি দেওয়ার কথা ঘোষণা করেছেন। মূল প্রাঙ্গনের অঙ্গ হিসেবে কল্যাণীর কাছে হরিণঘাটায় ৩৪ নং জাতীয় সড়কের ধারে ৪০ একর জমি দানও করা হয়েছে। এখানেই বিশ্ববিদ্যালয়ের প্রধান ও পূর্ণাঙ্গ ক্যাম্পাস গঠনের কাজ চলছে।
লোকসংস্কৃতি প্রথম জমি চাষ থেকে শুরু করে ঘরে ফসল তোলা পর্যন্ত নানা ধরনের লোকাচার আছে। এর কতগুলি প্রাকফসল, আর কতকগুলি ফসলোত্তর আচার। বৃষ্টির জন্য মেঘারাণী, হুদমা দেওয়া, বেঙ বিয়া, ফসল রক্ষার জন্য ক্ষেতবন্ধন, কাকতাড়ুয়া, গাস্বি উৎসব প্রভৃতি প্রাকফসল আচার; আর লক্ষ্মীর ছড়,  নবান্ন, মাগন প্রভৃতি ফসলোত্তর অনুষ্ঠান। এসব আচার-অনুষ্ঠান পালনে হিন্দু-মুসলমান ভেদ নেই; তবে  টুসু,  ভাদু, করম, বসুধারা প্রভৃতি ব্রতাচার হিন্দু রমণীরাই পালন করে থাকে।
পশ্চিমবঙ্গ পূর্ত বিভাগের প্রধান লক্ষ‍্য হল সারা রাজ‍্যের আর্থিক কর্মকান্ডকে ত্বরাণ্বিত করা, সামগ্রিক পরিবহণ সংক্রান্ত ব‍্যবস্থাদির উন্নয়ণের মাধ‍্যমে সম্পদ সৃষ্টি এবং বিভিন্ন সেতু, রাস্তা ও সরকারি ভবন নির্মাণ তৎসহ পরিবহণ সক্রান্ত ব‍্যবস্থাদির উন্নয়ণের ক্ষেত্রে সহায়তাকারীর ভূমিকা পালন করে দারিদ্র দূরীকরণ। এছাড়া এই বিভাগ সামাজিক ক্ষেত্রে কিছু সম্প্রসারিত দায়দায়িত্বের ভারও গ্রহণ করে থাকে। পরিবর্তিত পরিস্থিতিতে এই বিভাগ বরাদ্দ অর্থরাশির সাহায‍্যে রাস্তা, সেতু, ভবন ও অন‍্যান‍্য নির্মাণকার্যের মাধ‍্যমে রাজ‍্যের উন্নয়ন ও অগ্রগতির জন‍্য যেকোনও দায়িত্বগ্রহণে উজ্জীবিত হয়েছে।
টোপলা প্রাথমিক বিদ্যালয় এই বিদ্যালয়টি নদিয়া জেলার টোপলা গ্রামে অবস্থিত এবং করিমপুর নতুন চক্রের অন্তর্ভুক্ত। এই স্কুলের ভবনগুলি অনেকবার নতুন করে তৈরি করা হয়েছে। বর্তমানে এখানে দুই শতাধিক ছাত্র ছাত্রী পঠন পাঠন করছে। ভারপ্রাপ্ত প্রধান শিক্ষক সিদ্দিক হোসেনের সাথে আরো সাত জন শিক্ষক শিক্ষিকা শিক্ষাদান করছেন।এই প্রাচীন বিদ্যালয়টি ১৯০১ খৃষ্টাব্দে স্থাপিত হয়। এই স্কুলটি ব্রিটিশ সরকার প্রথম স্থাপন করে, পরবর্তী কালে দেশ স্বাধীন হবার পর এটি পশ্চিমবঙ্গ সরকারের অধীনস্থ ও পোষিত।
আচার্য জগদীশচন্দ্র বসু রোড আচার্য জগদীশচন্দ্র বসু রোডে অবস্থিত গুরুত্বপূর্ণ ভবন, স্থাপনা ও দ্রষ্টব্যগুলি হল নীলরতন সরকার মেডিক্যাল কলেজ ও হাসপাতাল, ডক্টর আর আহমেদ ডেন্টাল কলেজ অ্যান্ড হসপিটাল, মাদার তেরেসার শিশু ভবন, সেন্ট জেমস স্কুল, প্র্যাট মেমোরিয়াল, মাদার তেরেসার সমাধিস্থল মাদার হাউস, রোম্যান ক্যাথলিক কবরখানা, গণশক্তি ভবন, অ্যাসেম্বলি অফ গড চার্চ স্কুল, স্কটিশ চার্চ কবরখানা, লা মার্টিনিয়ার কলকাতা, শহিদ ভগৎ সিং উদ্যান (মিন্টো পার্ক), হোটেল হিন্দুস্তান ইন্টারন্যাশানাল (এইচএইচআই) কলকাতা, আচার্য জগদীশচন্দ্র বসু কলেজ, নেহেরু চিলড্রেন্স মিউজিয়াম, ক্যালকাটা ক্লাব, পশ্চিমবঙ্গ নাট্য আকাদেমি, কলকাতা তথ্যকেন্দ্র, নন্দন, পশ্চিমবঙ্গ বাংলা আকাদেমি, রবীন্দ্রসদন, এসএসকেএম হাসপাতাল, ডক্টর বিধানচন্দ্র রায় পোস্ট গ্রাজুয়েট ইনস্টিটিউট অফ বেসিক মেডিক্যাল সায়েন্সেস ও কলকাতা রেসকোর্স।
অচ্ছ্রুরাম মেমোরিয়াল কলেজ ১৯৭৫ সালে আনন্দমার্গ কলেজটি বন্ধ হয়ে গেলে কলেজের শিক্ষক-শিক্ষাকর্মী ও ছাত্রদের ভবিষ্যৎ অন্ধকার হয়ে পড়ে। তখন পশ্চিমবঙ্গ সরকার, বর্ধমান বিশ্ববিদ্যালয় ও পশ্চিমবঙ্গ বিশ্ববিদ্যালয় শিক্ষক সমিতি (ওয়েবকুটা)-র উদ্যোগে একটি পরিত্যক্ত হাসপাতালে এই কলেজের ক্লাস আরম্ভ হয়। পরে এলাকার মোহনলাল বেহেল শহরের পূর্বপ্রান্তে সুবিশাল কলেজ ভবনটি নির্মাণ করান। এমনকি কলেজের সকল আসবাবপত্র তিনিই কিনে দেন। পশ্চিমবঙ্গের তৎকালীন শিক্ষামন্ত্রী মৃত্যুঞ্জয় বন্দ্যোপাধ্যায়কে কলেজ প্রতিষ্ঠাকল্পে এককালীন এক লক্ষ পঞ্চাশ হাজার টাকা দান করেছিলেন তিনি। সেই কারণে পিতার নামানুসারে কলেজের নামকরণ করা হয়। কলেজের প্রাথমিক পর্যায়ে ওয়েবকুটা ও অধ্যাপক আন্দোলনের নেতা সুধীর রায়ের ভূমিকা আজও কলেজে বিশেষভাবে স্মরণ করা হয়। ১৯৮১ সালের ১ এপ্রিল কলেজটি বর্তমান স্থানে স্থানান্তরিত করা হয়।
নবারুণ ভট্টাচার্য স্কুল জীবনে তিনি বালিগঞ্জ সরকারি উচ্চ বিদ্যালয়ে পড়াশুনা করেন। চাকরি জীবনে তিনি ১৯৭৩ সালে একটি বিদেশি সংস্থায় যোগ দেন এবং ১৯৯১ পর্যন্ত সেখানে চাকরি করেন। এরপর কিছুদিন বিষ্ণু দে-র ‘সাহিত্যপত্র’ সম্পাদনা করেন এবং ২০০৩ থেকে পরিচালনা করছেন ‘ভাষাবন্ধন’ নামের একটি পত্রিকা। একসময় দীর্ঘদিন ‘নবান্ন’ নাট্যগোষ্ঠী পরিচালনা করতেন।
রাধাগোবিন্দ কর মেডিক্যাল কলেজ ও হাসপাতাল কলেজের উত্তর দিকে ময়না তদন্ত ভবনের সামনেই প্লাটিনাম জয়ন্তী ভবন অবস্থিত। ২০১১ খৃষ্টাব্দের ১ লা মার্চ পশ্চিমবঙ্গের তৎকালীন জনকল্যাণ বিভাগের মন্ত্রী ক্ষিতি গোস্বামীর উপস্থিতিতে এই ভবনের উদ্বোধন করেন পশ্চিমবঙ্গের তৎকালীন অর্থমন্ত্রী ডঃ অসীম দাসগুপ্ত। এই ভবনে এক হাজার আসন বিশিষ্ট একটি প্রেক্ষাগৃহ আছে।
পশ্চিমবঙ্গ সড়ক উন্নন পর্ষদ পশ্চিমবঙ্গ সড়ক উন্নন পর্ষদ হল পশ্চিমবঙ্গ সরকার কর্তৃক প্রতিষ্ঠিত একটি সরকারি সংস্থা। ২০১২ সালে এই সংস্থা গঠিত হ্য। এই সংস্থার উদ্দেশ্য পশ্চিমবঙ্গের রাজ্য সড়ক ও অন্যান্য গুরুত্বপূর্ণ রাস্তাগুলির উন্নয়ন, রাস্তার রূপায়ণ ও গঠন। এই সংস্থাটি পশ্চিমবঙ্গ সরকারের পূর্ত মন্ত্রকের অধীনস্থ।
পশ্চিমবঙ্গ নাট্য আকাদেমি পশ্চিমবঙ্গ বাংলা আকাদেমি চত্বরের অদূরে স্থিত নাট্য ভবনে পশ্চিমবঙ্গ নাট্য আকাদেমির প্রধান কার্যালয় অবস্থিত। ২০০৭ সালের ৬ মার্চ আকাদেমির বিংশতি বর্ষপূর্তির প্রাক্কালে উদ্বোধিত এই ভবনে একটি সভাঘর, প্রেক্ষাগৃহ ও অন্যান্য বিভিন্ন সুযোগসুবিধা রয়েছে।
নারায়নপুর বাহরাম উদ্দীন মাধ্যমিক বিদ্যালয় ১৯৩৩ সালে চাটাই দিয়ে ঘেরা ছনের ছাউনি দিয়ে বিদ্যালয়টি যাত্রা শুরু করে। খান সাহেব অাব্দুল আজিজ অত্র এলাকার মানুষের স্বেচ্ছা শ্রমে প্রায় ৪.০০ একর জমির উপর কপোতাক্ষ নদ এর তীরে বিদ্যালয়টি প্রতিষ্ঠা করেন। ১৯৩৭ সালে বৃটিশ সরকার কর্তৃক ভবন নির্মাণের জন্য অনুমতি লাভ করে। তারপর যশোর জেলা বোর্ডের মাধ্যমে সে বছরই ভবন নির্মাণ করা হয়। ১৯৫০ সালে বিদ্যালয়টি মাইনর অনুমোদন প্রাপ্ত হয়। ১৯৬০ সালে বিদ্যালয়টি দ্বিমুখী মাধ্যমিক বিদ্যালয়ের অনুমতি লাভ করে। তখন সরকারী অনুদানে মাত্র ৩০,০০০ টাকা এবং এলাকার মানুষদের সহায়তায় বিশাল এক ভবন নির্মাণ করা হয়। বর্তমানে ভবনটি ভেঙ্গে একই স্থানে নতুন ভবন নির্মাণ করা হয়েছে।
কলকাতার ভূবিজ্ঞান পুরোনো কলকাতা কার্যালয় পাড়া 'কলকাতা বিজনেস ডিস্ট্রিক্ট' (সিবিডি) হচ্ছে পশ্চিমবঙ্গ সরকারি শাসনপীঠ এবং অন্যান্য সরকারি কার্যালয়গুলোও এখানে আছে। নতুন কার্যালয় পাড়া দক্ষিণের চৌহদ্দির মধ্যে আছে মাদার টেরিজা সরণি (পার্ক স্ট্রিট), অবনীন্দ্রনাথ ঠাকুর সরণি (ক্যামাক স্ট্রিট) এবংএজেসি বোস রোড। অনেক উঁচু বহুতলসমন্বিত কার্যালয়ের মধ্যে কলকাতার উচ্চতম বাণিজ্যিক ভবনগুলো, যেমন চ্যাটার্জি ইন্টারন্যাশনাল, টাটা সেন্টার, এভারেস্ট হাউজ, ইন্ডাস্ট্রি হাউজ, ৪২ তলা, সিজিও ভবন ইত্যাদি আছে। গঙ্গা নদী এবং জওহরলাল নেহরু রোড (আগে বলা হোত চৌরঙ্গি রোড) মধ্যবর্তী বিশাল মাঠ হল ময়দান। এটাকে বলা হয়ে থাকে "কলকাতার ফুসফুস। "এই তৃণভূমির মাঝে অবশ্য ভিক্টোরিয়া স্মৃতিসৌধ, শহিদ মিনার (অক্টারলোনি মনুমেন্ট), ইডেন উদ্যান এবং অন্যান্য অনেক খেলার ক্লাব আছে। মূল শহরের কার্যালয় পাড়ার ঘিঞ্জি অবস্থা থেকে মুক্তি পেতে অনেক সরকারি কার্যালয় বিধাননগর-এর  সেন্ট্রাল পার্ক অঞ্চলের বহুতল ভবনগুলোতে স্থানান্তরিত হয়েছে।
পাঠ ভবন পাঠ ভবন একটি মিশ্র মাধ্যম সহ-শিক্ষা বেসরকারী স্কুল। এটি কলকাতায় অবস্থিত। এটি পশ্চিমবঙ্গ মাধ্যমিক ও উচ্চ মাধ্যমিক বোর্ডে অধিভুক্ত।  এটা ২৮ জুন ১৯৬৫ সালে প্রতিষ্ঠিত হয়।
নেতাজি জয়ন্তী কলকাতায় এই দিন নেতাজির বাড়ি নেতাজি ভবনে বর্ণাঢ্য অনুষ্ঠানের আয়োজন করা হয়। নেতাজি-পরিবারের আদি বাসস্থান দক্ষিণ চব্বিশ পরগনার সুভাষগ্রামেও বিশেষ অনুষ্ঠান হয়। পশ্চিমবঙ্গ রাজ্য সরকারের পক্ষ থেকে কলকাতার রেড রোডের নেতাজিমূর্তির সামনে বিশেষ কুচকাওয়াজ ও সাংস্কৃতিক অনুষ্ঠান হয়।
এভারেস্ট হাউস এভারেস্ট হাউস হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল ভবন। এটি জওহরলাল নেহেরু রোডে অবস্থিত। এভারেস্ট হাউস চ্যাটার্জি ইন্টারন্যাশানাল সেন্টারের পরে কলকাতার দ্বিতীয় বৃহত্তম বহুতল ভবন। এটি একটি বাণিজ্যিক ভবন। ১৯৭৮ সালে এটির নির্মাণকাজ শেষ হয়। ২১ তলা এই বাড়িটির উচ্চতা । এই বাড়ির নিচের তলায় একাধিক শোরুম আছে।
কলকাতা মেট্রো লাইন ২ রাজ্য প্রশাসন সূত্রের খবর, প্রাথমিক ভাবে ঠিক করা হয়েছে, ইস্ট-ওয়েস্ট মেট্রো সাঁতরাগাছি পর্যন্ত ১০ কিলোমিটার সম্প্রসারণ করা হবে। এর মধ্যে তিন কিলোমিটার পথ যাবে মাটির তলা দিয়ে। বাকি সাত কিলোমিটার মাটির উপর দিয়ে। সিদ্ধান্ত হয়েছে, হাওড়া ময়দান থেকে নবান্ন পর্যন্ত মাটির নীচ দিয়েই চলবে মেট্রো। নবান্ন পর্যন্ত মেট্রোকে মাটির উপর দিয়ে নিয়ে যাওয়ার সুযোগ কার্যত নেই বললেই চলে। এক দিকে দ্বিতীয় হুগলি সেতু থেকে নামা উড়ালপুল আর অন্য দিকে ঘন জনবসতিপূর্ণ এলাকা। সেই কারণে ওই এলাকায় সব রকম সমীক্ষা চালানোর পরে সুড়ঙ্গ খোঁড়ার পথই নির্দিষ্ট করা হবে। নবান্নের পর থেকে মেট্রো মাটির উপরে উঁচু পথ (এলিভেটেড রুট) ধরে পৌঁছবে সাঁতরাগাছি পর্যন্ত। ময়দান থেকে সাঁতরাগাছি ট্রেন দাঁড়াকে ৮ বার। অর্থাৎ ১০ কিলোমিটার পথে থাকবে ৮টি স্টেশন। যার একটি হবে মাটির নিচে।
ক্যালকাটা ট্রামওয়েজ কোম্পানি ১৯৫১ সালে পশ্চিমবঙ্গ সরকারের সঙ্গে একটি চুক্তির বলে ক্যালকাটা ট্রামওয়েজ অ্যাক্ট, ১৯৫১ পাস হয়। এই আইনবলে পশ্চিমবঙ্গ সরকার ট্রামওয়েজের সকল স্বত্তাধিকার ১ জুন ১৯৭২ বা তার দুই বছরের নোটিশে অধিগ্রহণ করার অধিকারী হয়। ১৯৬৭ সালে পশ্চিমবঙ্গ সরকার দ্য ক্যালকাটা ট্রামওয়েজ কোম্পানি (টেকিং ওভার অব ম্যানেজমেন্ট) অ্যাক্ট, ১৯৬৭ সালে পাস হয় এবং ১৯ জুলাই ১৯৬৭ তারিখে ট্রামওয়েজ কোম্পানির ম্যানেজমেন্ট অধিগ্রহণ করে নেয় সরকার। ৮ নভেম্বর ১৯৭৬ তারিখে ক্যালকাটা ট্রামওয়েজ (অ্যাকুইজিশন অব আন্ডারটেকিং) অর্ডিন্যান্স, ১৯৭৬ বলে কোম্পানি ও তার সকল সম্পত্তি সরকার অধিগ্রহণ করে নেয়।
মেট্রোপলিটান বিল্ডিং (কলকাতা) মেট্রোপলিটান বিল্ডিং হল ভারতের পশ্চিমবঙ্গ রাজ্যের রাজধানী কলকাতা শহরের জওহরলাল নেহেরু রোডের উপর অবস্থিত একটি ভবন। এটি আগে হোয়াইটওয়ে লেইডল ডিপার্টমেন্ট স্টোর নামে পরিচিত ছিল। ব্রিটিশ শাসনকাল থেকেই এটি কলকাতার একটি বিখ্যাত ডিপার্টমেন্ট স্টোর। এই ভবনটি নিও-ব্যারোক স্থাপত্যশৈলীর একটি নিদর্শন। এতে গম্বুজ, একটি ক্লক টাওয়ার ও খিলানযুক্ত জানলা দেখা যায়। ১৯০৫ সালে এই ভবনটি নির্মিত হয়। স্বাধীনতার পর মেট্রোপলিটান লাইফ ইনসিওরেন্স কোম্পানি এই ভবনটির মালিকানা হস্তগত করে। তাই এই ভবনটি ‘মেট্রোপলিটান বিল্ডিং’ নামে পরিচিতি লাভ করে।
বরিশাল বিভাগীয় জাদুঘর ১৮২১ সালে নির্মিত নগরের কালেক্টরেট ভবনকে সংস্কার করে বরিশাল বিভাগীয় জাদুঘর প্রতিষ্ঠার উদ্যোগ নেওয়া হয়। যদিও ১৯৭৯ সালে গণপূর্ত বিভাগ ওই ভবন ব্যবহারের অনুপযোগী এবং ১৯৮৪ সালে পরিত্যক্ত ঘোষণা করে। কিন্তু ২০০৩ সালে সরকার ভবনটি সংরক্ষিত পুরাকীর্তি উল্লেখ করে প্রজ্ঞাপন জারি করে। ২০০৫ সালে প্রত্নতত্ত্ব অধিদপ্তরের অনুকূলে ভবনের দখল হস্তান্তর করা হয়। এরপর ২০০৫ সালে ভবন সংস্কার করে বিভাগীয় জাদুঘরে রূপান্তর করা হয়। ২০০৭ সালে সংস্কারকাজ শেষ হলেও জাদুঘরের কার্যক্রম শুরু করা সম্ভব হয়নি।
অন্নদা সরকারি উচ্চ বিদ্যালয় ৭.৩৮ একর এলাকা জুড়ে হলুদাভ একতলা বিশিষ্ট প্রশাসনিক ভবন (১৮৭৫ সালে চুন-সুড়কির নির্মিত)একটি ত্রিতল ভবন ,তিনটি দ্বিতল ভবন ,টিনসেটের হলরুম, বিজ্ঞান ভবন,সমৃদ্দ গ্রন্থাগার, কম্পিউটার ল্যাব , জিমনেসিয়াম,বিরাট খেলার মাঠ,মসজিদ,পুকুর ও ছাত্রাবাসসহ প্রাকৃতিক সৌন্দর্যে ভরপুর এক মনোরম পরিবেশে অন্নদা সরকারি উচ্চ বিদ্যালয়ের অবস্থিত। ২০১০ সালে বিদ্যালয়ে দুটো শিফ্‌ট চালু হয়। বর্তমানে অর্থাৎ ২০১৩ শিক্ষাবর্ষে ১ম হতে ১০ম শ্রেণী পর্যন্ত ২০৬০ জন শিক্ষার্থী এই বিদ্যালয়ে অধ্যয়ন করছে।
বারাসত গভর্নমেন্ট কলেজ বারাসত সরকারি কলেজ (বিজিসি) ভারতের পশ্চিমবঙ্গ রাজ্যের বারাসতের একটি সরকারি সরকারি কলেজ।কলেজটি ১৯৫০ সালে প্রতিষ্ঠিত হয় এবং পশ্চিমবঙ্গ রাজ্য বিশ্ববিদ্যালয় এবং পশ্চিমবঙ্গ সরকার দ্বারা পরিচালিত হয়।এটি পূর্বে কলকাতা বিশ্ববিদ্যালয়ের সাথে যুক্ত ছিল। এটি "এ" গ্রেড এবং ডিএসটি-এফএসএস পৃষ্ঠপোষকতায় অনুমোদিত এনএএসি।
জামেয়া আহমদিয়া সুন্নিয়া আলিয়া কামিল মাদ্রাসা ১৯৫৪ সালে জামেয়া আহমদিয়া সুন্নিয়া আলিয়া’র প্রতিষ্ঠাকালে সরকারি অনুদান ও বেসরকারি সাহায্য-সহযোগিতায় মাদ্রাসার পুরাতন একাডেমিক ভবনটি নির্মিত হয় ও শিক্ষাক্রম চালু হয়। পরবর্তীতে মরহুম মুহাম্মদ তালেব আলী সওদাগর ও মরহুম ওসমান আলী সওদাগরের যৌথ অর্থায়নে 'তৈয়্যবিয়া তালেবিয়া টেকনিক্যাল সেকশন'র জন্য পুরাতন ভবনের দক্ষিণাংশের ত্রিতল ভবনটি নির্মাণ করা হয়। ১৯৮৫ সালে মরহুম সালেহ আহমদ সওদাগরের অর্থায়নে পুরাতন ভবনের উত্তরাংশের ত্রিতল ভবনটি নির্মাণ করা হয় এবং তারই অর্থায়নে ২০০৩ সালে পুণরায় মাদ্রাসার ময়দানের দক্ষিণাংশের ছয়তলা বিশিষ্ট নতুন একাডেমিক ভবনটি নির্মাণ করা হয়। এছাড়া ২০১০ সালে শেখ আহমদ সওদাগর নতুন একাডেমিক ভবনের পশ্চিমাংশে ছয়তলা বিশিষ্ট হেফজখানা ভবন ও ২০১১ সালে এসইএসডিপি'র অধীনে মডেল মাদ্রাসার আওতায় মাদ্রাসার উত্তরদিকে পুরাতন ভবন সংলগ্ন পাঁচতলা বিশিষ্ট নতুন একাডেমিক অনার্স ভবনটি নির্মাণ করা হয়। সর্বশেষ ২০১৩ সালে পিএইচপি গ্রুপের চেয়ারম্যান সুফী মুহাম্মদ মিজানুর রহমানের অর্থায়নে মাদ্রাসা ময়দানের উত্তরদিকে ৩৬ কক্ষ বিশিষ্ট আটতলার নতুন একাডেমিক ভবনটি নির্মিত হয়।